Η χημική ένωση του μήνα: Βενζο[a]πυρένιο\nΕμφάνιση: Κιτρινωπά πλακίδια ή βελονοειδείς, μονοκλινείς ή ορθορομβικοί κρύσταλλοι (από μίγμα μεθανόλης-βενζολίου).\nΜοριακός τύπος: C20H12\nΣχετική μοριακή μάζα: 252,32\nΣημείο τήξεως: 179-179,3ºC\nΣημείο ζέσεως: 495ºC, 310-312ºC (10 mm Hg)\nΠυκνότητα (σε υγρή κατάσταση στο σ.ζ.): 1,351 g/cm3\nΛόγος κατανομής (οκτανόλη/νερό) ως log Pow: 6,20\nΔιαλυτότητα: Πρακτικά αδιάλυτο στο νερό (0,11 mg/L (25ºC), διαλυτό σε βενζόλιο, τολουόλιο, ξυλόλια, ιδιαίτερα διαλυτό σε χλωροφόρμιο.\nΟσμή: Ελαφριά αρωματική οσμή.\nΤοξικότητα: Ισχυρό καρκινογόνο, πρέπει να αποφεύγεται η επαφή με το ίδιο ή με τα διαλύματά του σε οργανικούς διαλύτες.\nTo βενζο[a]πυρένιο είναι ο πλέον μελετημένος καρκινογόνος πολυκυκλικός αρωματικός υδρογονάνθρακας\nκαι ο τύπος του αποτελεί το "σήμα κατατεθέν" αυτής της τάξης των οργανικών ενώσεων\nΤο πιο "απλό" και το πιο "σύνθετο" σύστημα συγκολλημένων αρωματικών δακτυλίων: Το ναφθαλίνιο και ο γραφίτης.\nΓενικά για τους πολυκυκλικούς αρωματικούς υδρογονάνθρακες\nΤα πολυαρένια, γνωστότερα ως πολυκυκλικοί αρωματικοί υδρογοναθρακες ή ΠΑΥ (polycyclic aromatic hydrocarbons, PAHs) είναι οργανικές χημικές ουσίες οι οποίες αποτελούνται από τρεις ή περισσότερους αρωματικούς δακτυλίους, ενωμένων μεταξύ τους, έτσι ώστε ορισμένα άτομα άνθρακα ανήκουν σε δύο ή τρεις δακτυλίους. Μια τέτοια δομή αναφέρεται επίσης ως σύστημα συγκολλημένων (fused) δακτυλίων. Οι δακτύλιοι μπορεί να είναι τοποθετημένοι σε ευθεία γραμμή ή να σχηματίζουν γωνίες ή να δημιουργούν μια συστάδα (cluster).\nΑπό την ονομασία τους προκύπτει ότι οι ΠΑΥ αποτελούνται αποκλειστικά από άνθρακα και υδρογόνο. Το απλούστερο σύστημα δύο συγκολλημένων δακτυλίων είναι το ναφθαλίνιο (το οποίο εξ ορισμού δεν θεωρείται ως ΠΑΥ), ενώ ως το πλέον σύνθετο θα μπορούσε να θεωρηθεί ο γραφίτης. Ανάμεσα σε αυτά τα "άκρα" βρίσκονται οι ΠΑΥ. Η διαλυτότητα των ΠΑΥ σε οργανικούς διαλύτες μειώνεται, όσο αυξάνει ο αριθμός των δακτυλίων.\nΣτους αρωματικούς δακτυλίους μπορεί να συγκολληθούν και άλλοι τύποι δακτυλίων, όπως πενταμελείς δακτύλιοι, όπως επίσης μπορεί να υπάρξουν ΠΑΥ με άλλα άτομα (O, N, S) στη θέση ατόμων άνθρακα. Οι ενώσεις αυτές αναφέρονται ως ετεροαρωματικές ή ετεροκυκλικές ενώσεις και θεωρούνται ως παράγωγα των ΠΑΥ όχι όμως ως ΠΑΥ. Σήμερα είναι γνωστές εκατοντάδες ΠΑΥ και παράγωγά τους.\nΟι ΠΑΥ είναι ενώσεις κυρίως ανθρωπογενούς και δευτερευόντως φυσικής προέλευσης. Οι ΠΑΥ και πολλά παράγωγά τους αποτελούν προϊόντα ατελούς καύσης και θέρμανσης πολλών οργανικών ενώσεων (κυρίως υδρογονανθράκων) σε υψηλές θερμοκρασίες και έτσι βρίσκονται σε σχετικά μεγάλες συγκεντρώσεις στα υπολείμματα απόσταξης του πετρελαίου, στη λιθανθρακόπισσα και στους κλιβάνους παραγωγής κωκ.\nΑριστερά -μέσο: Για τους καπνοδοχοκαθαριστές ο καρκίνος αποτελούσε τη πιο κοινή επαγγελματική νόσο. Δεξιά: ο Βρετανός ιατρός Sir Percival Pott (1714-1788), ο οποίος συνέδεσε την ανάπτυξη καρκίνου του οσχέου με το επάγγελμα του καπνοδοχοκαθαριστή (1775).\nΠΑΥ συναντώνται επίσης στις βιομηχανίες παραγωγής αλουμινίου και δημιουργούνται κατά την πυράκτωση κωκ με πίσσα για την παρασκευή των γραφιτικών ηλεκτροδίων (ανόδων) που χρησιμοποιούνται για την ηλεκτρολυτική παραγωγή του μετάλλου [Αναφ. 1δ]. Σχεδόν όλοι οι ΠΑΥ χαρακτηρίζονται είτε ως ύποπτες καρκινογόνες ουσίες ή ως επικίνδυνες καρκινογόνες ουσίες.\nΙστορικό των ΠΑΥ. To 1775, ο Βρετανός ιατρός Sir Percival Pott (1714-1788) διαπίστωσε ένα σημαντικά μεγάλο ποσοστό περιπτώσεων καρκίνου του οσχέου (scrotal cancer) σε όσους ασκούσαν το επάγγελμα του καπνοδοχοκαθαριστή (chimney sweep). Η σύγχρονη εποχή της πειραματικής καρκινογένεσης υπό την επίδραση υδρογονανθράκων ξεκίνησε 140 χρόνια αργότερα, το 1915, όταν στην Ιαπωνία οι Yamagiwa και Ichikawa πέτυχαν να προκαλέσουν καρκίνο του δέρματος σε αυτιά κουνελιών μετά την επανειλημμένη επάλειψή τους με λιθανθρακόπισσα. Το 1918, ο Ιάπωνας Tsutsui προκάλεσε την ανάπτυξη καρκινικών όγκων σε ποντίκια με επανειλημμένες επαλείψεις με πίσσα. Η μέθοδος αυτή ακόμη και σήμερα χρησιμοποιείται για την εκτίμηση του κινδύνου καρκινογένεσης από διάφορες χημικές ουσίας. Το 1933, διαπιστώθηκε η ιδιαίτερα ισχυρή καρκινογόνος δράση (καρκινογονικότητα) του βενζο[a]πυρενίου (benzo[a]pyrene, BaP).\nΕπαγγελματική έκθεση σε ΠΑΥ παρατηρείται στους εργαζόμενους στη βιομηχανία αλουμινίου (ως αποτέλεσμα της παραγωγής ανόδων από γραφίτη με ισχυρή πυράκτωση λιθανθρακόπισσας), στα χυτήρια σιδήρου (λόγω της παραγωγής κωκ), στη βιομηχανία ξύλου, όπου χρησιμοποιούνται ως συντηρητικά παράγωγα της λιθανθρακόπισσας (κρεόζωτο: μίγμα φαινολικών ενώσεων), στις διεργασίες παραγωγής επεξεργασίας και χρήσης ασφαλτικών μιγμάτων και υλικών.\nΠΑΥ συναντώνται σε μικρές ποσότητες στον καπνό του τσιγάρου, στα ψημένα τρόφιμα και ιδιαίτερα το ψητό κρέας στα κάρβουνα, στα καπνιστά κρέατα και ψάρια κ.α.\nΑριστερά: Φασματοσκοπικά δεδομένα έδειξαν την παρουσία ΠΑΥ στη διαστρική ύλη (Πηγή). Δεξιά: Το ορυκτό καρπαθίτης αποτελεί ορυκτή μορφή του πολυκυκλικού υδρογονάνθρακα κορωνένιο (εξαβενζοβενζόλιο). Αυτό το σπάνιο ορυκτό φθορίζει έντονα στο υπεριώδες φως (Πηγή).\nΟι ΠΑΥ ενοχοποιούνται ως κύρια αιτία για την ανάπτυξη διαφόρων τύπων καρκίνου στον άνθρωπο ανάλογα με τον τρόπο επαφής του ανθρώπου με τις ενώσεις αυτές. Καρκίνοι στο πεπτικό συστήματος μπορούν να προκληθούν από τρόφιμα με ίχνη ΠΑΥ, στον πνεύμονα από το κάπνισμα και τα καυσαέρια των οχημάτων, στο δέρμα από την επαφή με λιθανθρακόπισσα και πετρελαιοειδή, όπως και στην ουροδόχο κύστη τόσο από το κάπνισμα, όσο και από τη διατροφή.\n'Ετσι, σε γενικές γραμμές, σχηματισμός ΠΑΥ αναμένεται κατά τις καύσεις των οργανικών ενώσεων και οι πηγές τους είναι άφθονες: καπνός του τσιγάρου, οικιακές πηγές (θερμαντικά σώματα, σόμπες, ψηστιέρες, κουζίνες υγραερίου, κ.λπ.), καυσαέρια αυτοκινήτων (αλλά σε ποσότητες που εξαρτώνται σημαντικά από τον τύπο της μηχανής εσωτερικής καύσης και τον τύπο καυσίμου), πυρκαγιές, βιομηχανικές εκπομπές, παραγωγή ηλεκτρικής ενέργειας, αγροτικές και κτηνοτροφικές εκπομπές, καύση απορριμμάτων. Φυσικές εκπομπές ΠΑΥ προέρχονται από τα ηφαίστεια και τις δασικές πυρκαγιές.\nΣύμφωνα με μια μελέτη έχει εκτιμηθεί ότι η ετησίως εκπεμπόμενη ποσότητα βενζο[a]πυρενίου στις ΗΠΑ φτάνει περίπου τους 1300 τόνους [Αναφ. 1στ]. Η ποσότητα αυτή αντιστοιχεί σε μια μέση ημερήσια διασπορά 0,36 mg βενζο[a]πυρενίου ανά τετραγωνικό χιλιόμετρο επιφάνειας της χώρας.\nΤο βενζο[a]πυρένιο δεν παρασκευάζεται βιομηχανικώς, αλλά μικροποσότητές του, όπως και αρκετών άλλων ανάλογων πολυπυρηνικών αρωματικών υδρογονανθράκων απομονώνονται και καθαρίζονται με χρωματογραφικές μεθόδους από τις διάφορες πηγές τους. Σε καθαρή στερεή μορφή ή ως διαλύματα διατίθενται από εξειδικευμένους χημικούς οίκους μόνο για αναλυτικούς και ερευνητικούς σκοπούς.\nΗ ανακάλυψη της καρκινογονικότητας του βενζο[a]πυρενίου και άλλων πολυκυκλικών αρωματικών ενώσεων, κατά τα μέσα της δεκαετίας\nτου 1930, αποτελεί σημαντικότατο σταθμό στη βιοϊατρική επιστήμη: Για πρώτη φορά διαπιστώθηκε ότι μια σοβαρότατη ασθένεια μπορούσε να προκληθεί όχι από ένα μικροοργανισμό, αλλά από κάποια σχετικώς απλά οργανικά μόρια [Αναφ. 1ε]\nΚαθημερινές, κοινές πηγές βενζο[a]πυρενίου και άλλων πολυκυκλικών υδρογονανθράκων\nΚυριότεροι κανόνες αρίθμησης και ονοματολογίας των ΠΑΥ [Αναφ. 2]\nΓια την ονοματολογία και την περιγραφή των δακτυλιοειδών δομών των ΠΑΥ έχουν χρησιμοποιηθεί αρκετά συστήματα. Οι κυριότεροι κανόνες του συστήματος που έχει υιοθετηθεί από την IUPAC (International Union of Pure and Applied Chemistry) περιγράφονται στη συνέχεια:\n1. Το δομικό διάγραμμα του ΠΑΥ γράφεται, έτσι ώστε ο στοίχος με τον μεγαλύτερο αριθμό δακτυλίων να είναι οριζόντιος.\n2. 'Ενας οριζόντιος και ένας κάθετος άξονας σχεδιάζονται να διέρχονται από το κέντρο του οριζόντιου στοίχου, ενώ το μόριο προσανατολίζεται κατά τρόπο τέτοιο, ώστε ο μέγιστος αριθμός των δακτυλίων που δεν ευθυγραμμίζονται οριζοντίως, να καταλαμβάνει το επάνω δεξιά τεταρτημόριο και ο ελάχιστος αριθμός δακτυλίων στο κάτω αριστερά τεταρτημόριο.\n3. Τα άτομα άνθρακα απαριθμούνται δεξιόστροφα (κατά τη φορά των δεικτών του ωρολογίου) ξεκινώντας από τον άνθρακα που ανήκει αποκλειστικά σε ένα δακτύλιο και βρίσκεται στην πλέον ακραία αριστερά θέση του πλέον ψηλού δακτυλίου ή (αν υπάρχει η επιλογή) του ψηλότερου δακτυλίου που βρίσκεται όσο το δυνατόν δεξιότερα. 'Ατομα άνθρακα που ανήκουν σε δύο ή περισσότερους δακτυλίους δεν απαριθμούνται, αλλά χαρακτηρίζονται από τον αριθμό του προηγούμενου ατόμου άνθρακα και ένα γράμμα.\n4. Οι πλευρές (faces) των δακτυλίων, που δεν ανήκουν συγχρόνως σε δύο δακτυλίους χαρακτηρίζονται με λατινικό γράμμα κατ' αλφαβητική σειρά, ξεκινώντας με την πλευρά μεταξύ των ατόμων άνθρακα 1 και 2, η οποία χαρακτηρίζεται ως "a" και προχωρώντας δεξιόστροφα.\n5. Ενώσεις (ή ισομερή) που σχηματίζονται με την προσθήκη μιας ομάδας-συστατικού ονοματίζονται με αριθμούς και γράμματα μέσα σε αγκύλες. Αυτές εισέρχονται αμέσως μετά το όνομα της ομάδας-συστατικού για να περιγράψουν που συνδέεται η ομάδα ή σε ποια πλευρά συγκολλάται (fused) ένας δακτύλιος. Περισσότερα γράμματα χρησιμοποιούνται όταν ένας δακτύλιος συγκολλάται σε περισσότερες από μία πλευρές του μορίου.\n6. Οι δομικοί τύποι δείχνουν τους αρωματικούς δακτυλίους ως απλά εξάγωνα και τη μεθυλενική ομάδα ως CH2.\nΟι παραπάνω κανόνες δεν ισχύουν για λίγους ΠΑΥ οι οποίοι έχουν το δικό τους σύστημα αρίθμησης, όπως το ανθρακένιο και το φαινανθρένιο (βλ. σχήμα πάνω δεξιά).\nΑπό αριστερά προς τα δεξιά: (1) Αρίθμηση των ατόμων άνθρακα και των πλευρών του πυρενίου. Είναι προφανές ότι οι πλευρές a, b, h και i είναι ισοδύναμες μεταξύ τους, όπως και οι πλευρές e και l. (2) και (3) Τα δύο δυνατά μονο-βενζο-παράγωγα του πυρενίου: το βενζο[a]πυρένιο (ισχυρότατο καρκινογόνο) και βενζο[e]πυρένιο (ελάχιστα καρκινογόνο). (4) Το βενζο[a]πυρένιο σχεδιασμένο και αριθμημένο σύμφωνα με τους παραπάνω κανόνες. (5) Δύο χαρακτηριστικές περιοχές ενός πολυκυκλικού αρωματικού υδρογονάνθρακα: Οι περιοχές κόλπων (bay regions) και οι περιοχές φιόρδ (fjord region).\nΓενική κατάταξη των ΠΑΥ [Αναφ. 3]\nΟι ΠΑΥ κατατάσσονται με βάση τη δομή τους σε δύο κατηγορίες: τους κατα-συμπυκνωμένους (cata-condensed) και τους περι-συμπυκνωμένους (peri-condenseded). Αυτές οι δύο κατηγορίες αρωματικών ενώσεων είναι γενικές στην οργανική χημεία. Κατα-συμπυκνωμένες είναι οι αρωματικές ενώσεις στις οποίες δεν υπάρχουν άτομα άνθρακα κοινά σε περισσότερους από δύο δακτυλίους και όλα τα άτομα άνθρακα βρίσκονται στην περιφέρεια του μορίου. Περι-συμπυκνωμένες είναι οι αρωματικές ενώσεις στις οποίες τρεις ή περισσότεροι δακτύλιοι έχουν κοινά άτομα άνθρακα και επομένως υπάρχουν άτομα άνθρακα που δεν εκτίθενται στην περιφέρεια του μορίου. Ο απλούστερος περι-συμπυκνωμένος ΠΑΥ είναι το πυρένιο με τέσσερις αρωματικούς δακτυλίους (περι-συμπυκνωμένος ΠΑΥ με τρεις αρωματικούς δακτυλίους δεν υφίσταται, αφού ο ένας από τους δακτυλίους δεν θα ήταν αρωματικός).\nΟι ΠΑΥ μπορεί να περιλαμβάνουν στο μόριό τους και πενταμελείς δακτυλίους και σπανιότερα από τετραμελείς, αν και οι ΠΑΥ οι οποίοι αποτελούνται αποκλειστικά από εξαμελείς είναι πολύ σταθερότεροι. 'Αλλος τρόπος κατάταξης των ΠΑΥ είναι με βάση των αριθμό των δακτυλίων από τους οποίους αποτελούνται.\nΗ συνήθης ονοματολογία των ΠΑΥ βασίζεται σε λίγα εμπειρικά ονόματα "μητρικών ΠΑΥ" στα οποία προστίθενται προθήματα και αλφαριθμητικά σύμβολα που δηλώνουν τις επιπλέον ομάδες και τη θέση τους (στους άνθρακες ή τις πλευρές τους, βλ. παρακάτω). Τυπικά παραδείγματα ΠΑΥ δείχνονται παρακάτω:\nΤυπικά παραδείγματα πολυπυρηνικών αρωματικών υδρογονανθράκων: 1η σειρά: Κατα-συμπυκνωμένοι ΠΑΥ, 2η σειρά: Περι-συμπυκνωμένοι ΠΑΥ. 3η σειρά: ΠΑΥ με πενταμελείς δακτυλίους.\nErich Clar (-1987): Τσεχοσλοβάκος (Γερμανικής καταγωγής) χημικός, ο οποίος θεωρείται πατέρας της χημείας των πολυκυκλικών ενώσων. Γνωστός για τον κανόνα της "αρωματικής εξάδας".\nΟ αρωματικός χαρακτήρας των ΠΑΥ - Κανόνας Clar [Αναφ. 4]\nΑν και οι ΠΑΥ είναι αρωματικές ενώσεις, ο βαθμός αρωματικότητας δεν είναι ο ίδιος για όλους τους δακτυλίους από τους οποίους αποτελούνται. Σύμφωνα με τον κανόνα του Clar, ο οποίος γνωστός και ως κανόνας της αρωματικής εξάδας (the rule of aromatic sextet, 1964), οι επικρατέστερες καταστάσεις συντονισμού είναι εκείνες με τις πλέον απομακρυσμένες αρωματικές π-εξάδες (aromatic π-sextets), δηλαδή "γνήσιους" βενζολικούς δακτυλίους. Ως αρωματικές π-εξάδες ορίζονται έξι ηλεκτρόνια π-ηλεκτρόνια εντοπισμένα (localized) αποκλειστικά σε ένα βενζολικό δακτύλιο, ο οποίας διαχωρίζεται ("μονώνεται") από άλλους γειτονικούς δακτυλίους με σ-δεσμό, δηλ. με έναν απλό δεσμό C-C. Ωστόσο, στις πολυκυκλικές αρωματικές ενώσεις δεν υπάρχει δακτύλιος με πλήρη αρωματικότητα (τύπου βενζολίου), όπως και δακτύλιοι πλήρως απαλλαγμένοι αρωματικότητας [Αναφ. 4γ].\nΓια παράδειγμα ο κανόνας αυτός αποδίδει ωραία την περίπτωση του φαινανθρενίου (βλ. σχήμα κάτω). Από τις δύο μορφές συντονισμού του Ι και ΙΙ, επικρατέστερη είναι η ΙΙ, αφού διαχωρίζονται οι δύο αρωματικές π-εξάδες με με ένα απλό δεσμό C-C. Αυτό σημαίνει ότι τα δύο υδρογόνα του μεσαίου δακτυλίου είναι πιο δραστικά από εκείνα των δύο ακραίων, τα οποία είναι αδρανέστερα λόγω αυξημένης αρωματικότητας. 'Ετσι, για παράδειγμα, το φαινανθρένιο αντιδρά εύκολα με βρώμιο παρέχοντας διβρωμιούχο ένωση προσθήκης και όχι αντικατάστασης, γεγονός το οποίο σημαίνει ότι ο μεσαίος δακτύλιος δεν διαθέτει αρωματικότητα και ο διπλός δεσμός μεταξύ C9-C10, συμπεριφέρεται σαν τυπικός διπλός δεσμός μιας ολεφίνης.\nΑντίθετα στα γραμμικά ακένια (ναφθαλίνιο, ανθρακένιο, τετρακενίο κ.λπ.), οι δακτύλιοι δεν χωρίζονται με απλό δεσμό C-C, οπότε θα υπάρχει μόνο μια πλήρης εξάδα σε έναν οποιοδήποτε από τους δακτυλίους και επομένως η αρωματικότητα που παρέχει μπορεί να βρεθεί σε οποιοδήποτε δακτύλιο, δηλαδή μοιράζεται ("διαχέεται") στους επιμέρους δακτυλίους. Αποτέλεσμα: όσο αυξάνεται το μήκος του ακενίου μειώνεται η αρωματικότητά του με αποτέλεσμα να καθίσταται χημικώς δραστικότερο.\nΧαρακτηριστικά παραδείγματα: Το βενζόλιο για να δώσει το αντίστοιχο σουλφονικό οξύ (C6H5SO3H) απαιτεί πυκνό θειικό οξύ -με επιπλέον SO3 (oleum)- και υψηλή θερμοκρασία. Aντίθετα, το ναφθαλίνιο αντιδρά με πυκνό θειικό οξύ σε θερμοκρασία δωματίου και ακόμη πιο εύκολα αντιδρά το ανθρακένιο. Το τελευταίο μάλιστα δρα σαν να είναι καθαρό διένιο και παρέχει με διενόφιλα αντιδραστήρια (π.χ. με μηλεϊνικό ανυδρίτη), αντίδραση Diels-Alder, μια αντίδραση που θα ήταν "αδιανόητο" να δώσει το βενζόλιο, το οποίο σταθεροποιείται χημικώς (δηλ. καθίσταται χημικώς αδρανέστερο) εξαιτίας της "καθαρής" αρωματικότητάς του (βλ. χημική ένωση του μήνα: Βενζόλιο). Μάλιστα, το πεντακένιο (ιώδες κρυσταλλικό σώμα ιδιαιτέρου ενδιαφέροντος στο ταχύτατα αναπτυσσόμενο ερευνητικό πεδίο των οργανικών ημιαγωγών υλικών και των "οργανικών τρανζίστορ" ) είναι τόσο δραστικό, που διμερίζεται παρουσία οξυγόνου και για να διατηρηθεί πρέπει να φυλάσσεται στο σκότος και κάτω από άζωτο!\nΣτον επόμενο πίνακα παρέχονται οι σχετικές ταχύτητες νίτρωσης αρωματικών υδρογονανθράκων (αντίδραση ηλεκτρονιόφιλης υποκατάστασης), που επιβεβαιώνουν τη δραματική αύξηση της χημικής δραστικότητάς τους, όσο αυξάνει ο αριθμός των αρωματικών δακτυλίων [Αναφ. 1στ].\nΣύμφωνα με τον κανόνα του Clar η επικρατέστερη κατάσταση συντονισμού του φαινανθρενίου αποδίδεται από τον τύπο ΙΙ (αρωματικότητα κυρίως στα άκρα). Στους "καθαρούς" βενζολικούς δακτύλιους η πλήρης εξάδα και μόνο μπορεί, κατά τον Clar, να αποδοθεί με ένα κύκλο. 'Ετσι θα πρέπει να θεωρηθεί ως καταχρηστική και ως υπεραπλουστευτική η αναγραφή των πολυκυκλικών ενώσεων με κύκλους σε κάθε δακτύλιο, σαν να ήταν όλοι οι δακτύλιοι 100% αρωματικοί. Έτσι π.χ. για τα εικονιζόμενα παραπάνω ναφθαλίνιο και πεντακένιο στην πραγματικότητα υπάρχει μόνο μία "πλήρης" εξάδα π-ηλεκτρονίων, η αρωματικότητα της οποίας "διαχέεται" στους υπόλοιπους δακτυλίους (η διάχυση αυτή συμβολίζεται στο σχήμα με ένα βέλος), με αποτέλεσμα τη εν γένει σταδιακή μείωση της αρωματικότητας όλων των δακτυλίων και επομένως αύξηση της χημικής δραστικότητας, όσο αυξάνει το μήκος του γραμμικού πολυπυρηνικού υδρογονάνθρακα (ακενίου).\nΜια ποικιλία τρισδιάστατων μοντέλων διαφόρων ΠΑΥ. Αξίζει να σημειωθεί ότι το επίπεδο σχήμα διατηρούν όσοι ΠΑΥ αποτελούνται αποκλειστικά από εξαμελείς δακτυλίους. Το ελικένιο αποτελείται από εξαμελείς δακτυλίους, αλλά επειδή οι δύο ακραίοι δακτύλιοι απωθούνται μεταξύ τους το μόριό του δεν είναι επίπεδο (διατηρεί έτσι και μια ασυμμετρία και εμφανίζεται σε δύο εναντιομερείς μορφές (δεξιόστροφη και αριστερόστροφη σπείρα) χωρίς όμως να διαθέτει στερεογόνο κέντρο άνθρακα (πηγή).\nΜεταβολισμός του βενζο[a]πυρενίου σε δραστική καρκινογόνο ένωση [Αναφ. 5]\nΤο μόριο του βενζο[a]πυρενίου ως έχει δεν παρουσιάζει καρκινογονικότητα σε βιολογικά συστήματα. Ωστόσο, χαρακτηρίζεται ως προ-καρκινογόνος ένωση (procarcinogen), γεγονός το οποίο σημαίνει ότι μπορεί με κατάλληλο μεταβολισμό (ενζυμικό) να μετατραπεί σε καρκινογόνο ένωση.\nΣυνοπτική πορεία της ενζυματικής οξείδωσης του βενζο[a]πυρενίου στον ανθρώπινο οργανισμό προς το ισχυρώς μεταλλαξιγόνο παράγωγο.\n'Οταν το βενζο[a]πυρένιο εισέλθει στον ανθρώπινο οργανισμό, αρχικά οξειδώνεται προς μια εποξειδική ένωση, το (+)βενζο[a]πυρενο-7,8-εποξείδιο, υπό την επίδραση του ενζύμου CYP1A1 γνωστό και ως οξειδάση αρυλικών υδρογονανθράκων (aryl hydrocarbon hydroxylase, AHH) και του ανάλογου ενζύμου CYP1B1 (ένζυμα που ανήκουν στην "υπεροικογένεια" ενζύμων κυτόχρωμα 450 (cytochrome 450), μια μεγάλη οικογένεια ενζύμων που διευκολύνουν την οξείδωση οργανικών ενώσεων.\nΣτη συνέχεια, ο εποξειδικός (τριμελής) δακτύλιο διανοίγεται παρέχοντας (-)βενζο[a]πυρενο-7,8-διυδροδιόλη. Η τελευταία ένωση υπόκειται ξανά σε οξείδωση υπό την επίδραση των ίδιων οξειδωτικών ενζύμων παρέχοντας την ισχυρά μεταλλαξιγόνο ένωση (+)βενζο[a]πυρενο-7,8-διυδροδιολο-9,10-εποξείδιο (BPDE), μια δραστική ηλεκτρονιόφιλη ένωση.\nΑριστερά: η θέση του βενζο[a]πυρενικού παραγώγου (BPDE) στο DNA. Δεξιά: Η ομοιοπολική ένωση προϊόν της αντίδρασης\nτου BPDE με το N2 της γουανίνης (σύζευγμα "Ν2-dG")\nΗ παραπάνω εποξειδική ένωση μπορεί να διεισδύσει στα κύτταρα και να σχηματίσει συζεύγματα με το μόριο του DNA ή ακόμη να αντιδράσει με σχηματισμό oμοιοπολικού δεσμού με τη νουκλεόφιλη νουκλεϊνική βάση γουανίνη στην Ν2 θέση της. Πρέπει να σημειωθεί ότι η παραπάνω ένωση BPDE δεν είναι αποτελεί το μοναδικό προϊόν οξείδωσης του βενζο[a]πυρενίου, αλλά κατά την πορεία παράγονται και άλλες ανάλογες ενώσεις οξυγονούχες, όπως και άλλα διαστερεομερή της ένωσης BPDE (αναφέρεται η απομόνωση 40 οξυγονούχων παραγώγων).\nΜελέτες με ακτίνες-Χ κρυστάλλων του συζεύγματος, όπως και με φασματοσκοπία NMR έδειξαν διείσδυση του BPDE μεταξύ των κλώνων, στρέβλωση του μορίου του DNA, διατάραξη της δίκλωνης δομής του, η οποία οδηγεί σε διακοπή της διαδικασίας αντιγραφής του και σε μεταλλάξεις που προωθούν τους μηχανισμούς καρκινογένεσης.\nΟι μεταλλάξεις που δημιουργούνται από το BPDE είναι του τύπου μετατόπισης πλαισίου ανάγνωσης (frameshift mutation), που γενικά οφείλονται σε προσθήκη (insertion) ή διαγραφή (deletion) αριθμού βάσεων μη πολλαπλασίου του τρία, γεγονός που οδηγεί σε σύνθεση τελείως διαφορετικής πρωτεΐνης [Σημείωση: υπενθυμίζεται ότι αλληλουχία τριών βάσεων, γνωστή ως κωδικόνιο (codon), εγκωδικεύει ένα αμινοξύ της πρωτεΐνης].\nΟ μηχανισμός αυτός είναι παρόμοιος με αυτόν των αφλατοξινών (ισχυρότατες καρκινογόνες ενώσεις, βλ. ένωση του μήνα: Αφλατοξίνες), οι οποίες ενώνονται στη θέση Ν7 της γουανίνης.\nΥπάρχουν ενδείξεις ότι η εποξειδικό παράγωγο του βενζο[a]πυρενίου στοχεύει το αντι-ογκογονίδιο p53. Το γονίδιο αυτό είναι παράγοντας μεταγραφής, που ρυθμίζει τον κυτταρικό κύκλο και λειτουργεί με αυτό τον τρόπο ως κατασταλτικός παράγοντας ανάπτυξης κακοήθων όγκων (tumor suppressor).\nΗ "ειρωνεία" στη συγκεκριμένη περίπτωση είναι ότι τα δύο ένζυμα (CYP1A1, CYP1B1), τα οποία εμπλέκονται στην όλη διαδικασία, είναι από τα αποκαλούμενα "προστατευτικά" ένζυμα, εφόσον ο κύριος ρόλος τους είναι η καταστροφή επικίνδυνων οργανικών ενώσεων που μπορεί να προσλάβει ο οργανισμός. Ωστόσο, στην περίπτωση του βενζο[a]πυρενίου (και όχι μόνο) η ίδια η διαδικασία της φυσιολογικής "αποτοξίνωσης" του οργανισμού είναι εκείνη που οδηγεί στον σχηματισμό του καρκινογόνου παραγώγου.\nΕπίδραση υποκαταστατών πάνω στην καρκινογονικότητα. Είναι αναμενόμενο ότι η αντικατάσταση κάποιων ατόμων υδρογόνου από άλλες ομάδες θα επηρεάσει σημαντικά την καρκινογονικότητα ενός πολυκυκλικού αρωματικού υδρογονάνθρακα. Πράγματι, έχει πραγματοποιηθεί πολλές μελέτες αυτού του είδους σε πολλούς ΠΑΥ.\nΓενικά, η παρουσία πολικών ομάδων μειώνει την καρκινογονικότητα, προφανώς λόγω μείωσης της λιποφιλικότητας των ΠΑΥ. Αντίθετα, η παρουσία ομάδων μεθυλίου ή αιθυλίου σε ορισμένες θέσεις επαυξάνει σημαντικά την καρκινογονικότητα, ενώ σε άλλες την εξαφανίζει. Μεγαλύτερα αλκύλια φαίνεται πως γενικά μειώνουν την καρκινογονικότητα.\nΣτο επόμενο πίνακα δίνονται κάποια ενδεικτικά πειραματικά αποτελέσματα πάνω στην επίδραση της παρουσίας ενός ή περισσότερων μεθυλίων στην καρκινογονικότητα του βενζο[a]πυρενίου [Αναφ. 1στ, σελ. 32]. Γενικά, όπως θα αναμενόταν, η παρουσία υποκαταστατών στην περιοχή του δακτυλίου, όπου εμφανίζονται τα υδροξύλια του μεταλλαξιγόνου παραγώγου BPDE, μειώνει την καρκινογονικότητα του βενζο[a]πυρενίου.\nΤυπικά αναλυτικά αποτελέσματα προσδιορισμού18 διαφορετικών ΠΑΥ στην τέφρα 10 αποτεφρωτήρων στην Ιαπωνία (μέθοδος: GC/MS). Με κόκκινα γράμματα αναγράφονται\nοι καρκινογόνοι ΠΑΥ [Αναφ. 6β].\nΠΑΥ στο περιβάλλον\n'Οπως αναφέρθηκε στην εισαγωγή, οι ΠΑΥ είναι μια τάξη ενώσεων ανθρωπογενούς και φυσικής προέλευσης. Γενικά, αναμένεται η παραγωγή ΠΑΥ σε κάθε περίπτωση ατελούς καύσης οργανικής ύλης. Οι κυριότερες φυσικές πηγές εκπομπής ΠΑΥ είναι οι δασικές πυρκαγιές, όπως και η ηφαιστειακή δραστηριότητα. Ωστόσο, οι ανθρωπογενείς πηγές ΠΑΥ είναι πολύ περισσότερες και σ' αυτές περιλαμβάνονται η για κάθε σκοπό, καύση πετρελαίου και των προϊόντων τους, διάφορες βιομηχανικές διαδικασίες (διύλιση πετρελαίου, παραγωγή κωκ, χαλυβουργία, παραγωγή αλουμινίου), όπως και η αποτέφρωση απορριμμάτων.\nΑκόμη, ΠΑΥ αναμένονται να εμφανιστούν εκεί που γίνεται χρήση προϊόντων πίσσας (πεζοδρομίων, χώρων στάθμευσης) και σχετικά πρόσφατα έχει αρχίσει και εξετάζεται το ενδεχόμενο επιβάρυνσης των φυσικών υδάτων, από αυτού του είδους τα προϊόντα [Αναφ. 6α].\nΣτους βιομηχανικής κλίμακας αποτεφρωτήρες απορριμμάτων επιβάλλεται η τακτική ανάλυση της τέφρας (η οποία καταλήγει σε χωματερές) για την παρουσία ΠΑΥ. Είναι προφανές ότι μεγάλες συγκεντρώσεις ΠΑΥ στην τέφρα είναι ανεπιθύμητη και αποδεικνύει ατελή καύση λόγω ελαττωματικής λειτουργίας [Αναφ. 6β].\n'Oταν οι ΠΑΥ απελευθερωθούν στο περιβάλλον προσκολλούνται στα αιωρούμενα σωματίδια (καπνιά) και μεταφέρονται σε αρκετά μεγάλες αποστάσεις. Λόγω της πορώδους φύσης των σωματιδίων, σε αυτά προσροφώνται και εγκλωβίζονται και άλλες τοξικές χημικές ουσίες (π.χ. ενώσεις τοξικών μετάλλων, νιτροζαμίνες, διοξίνες, κ.λπ.). Οι ΠΑΥ μπορούν εξατμισθούν σχετικά εύκολα από το νερό και τα εδάφη.\nΜικρογραφία κρυστάλλων ανθρακενίου: (Α) στην αρχική τους μορφή. (Β) οι ίδιοι κρύσταλλοι με ανάπτυξη "κρατήρων", οι οποίοι αποδίδονται σε δράση βακτηρίων [Αναφ. 6γ].\nΟι ΠΑΥ μεταφέρονται με τα αστικά και βιομηχανικά απόβλητα και πετρελαιοειδή και βιομηχανικά λάδια σε υδάτινα συστήματα. Ως εξαιρετικά δυσδιάλυτες στο νερό, αλλά εξαιρετικά λιπόφιλες ενώσεις διαλύονται στα λιπιδικά τμήματα του σώματος των ζωντανών οργανισμών. Η συσσώρευση των ΠΑΥ στα λιπαρά τμήματα ενός οργανισμού αποτελεί μια από τις αιτίες καρκινογένεσης.\nΛόγω της ελάχιστης διαλυτότητας στο νερό, μεγάλο τμήμα των ΠΑΥ κατακάθεται στον πυθμένα ποταμών και λιμνών. Ορισμένοι μικροοργανισμοί μπορούν να διασπάσουν τους ΠΑΥ στο έδαφος ή στο νερό μετά από μερικές εβδομάδες.\nΟι ΠΑΥ μπορούν ακόμη να διασπαστούν με τη συνδυασμένη επίδραση του ηλιακού φωτός και του οξυγόνου ή άλλων οξειδωτικών παραγόντων, όπως το όζον, το διοξείδιο του αζώτου και οι ρίζες OH σε περίοδο λίγων ημερών [Αναφ. 6γ]. Για το βενζο[a]πυρένιο έχουν αναφερθεί οι ακόλουθοι χρόνοι υποδιπλασιασμού: 37 πρώτα λεπτά, 7 ημέρες και 22 ώρες (αντιστοίχως) κατά την αντίδρασή του με τα οξειδωτικά αυτά [Αναφ. 1γ].\nΠΑΥ στις τροφές [Αναφ. 7, 8]\nΗ επιμόλυνση των τροφών με ΠΑΥ μπορεί να προκύψει κατά τη διάρκεια διαδικασιών υποκαπνισμού, θέρμανσης και αποξήρανσης τροφίμων ή λόγω περιβαλλοντικής ρύπανσης, ιδίως στα ψάρια. Με γνώμονα την προστασία της δημόσιας υγείας, είναι απαραίτητος ο καθορισμός των μέγιστων επιτρεπτών επιπέδων για το βενζο[a]πυρένιο σε ορισμένα τρόφιμα, που περιέχουν λίπη και έλαια και στα τρόφιμα στα οποία τα υψηλά επίπεδα επιμόλυνσης οφείλονται στις διαδικασίες υποκαπνισμού ή αποξήρανσης.\nΚαρκινικοί όγκοι που αναπτύχθηκαν σε γατόψαρο (bullhead catfish) του ποταμού Anacosta (Washington, D.C), που πιστεύεται ότι οφείλεται στις υψηλές συγκεντρώσεις ΠΑΥ [Αναφ. 6α].\nΜέγιστα επιτρεπτά επίπεδα πρέπει επίσης να θεσπιστούν για τα τρόφιμα στα οποία τα υψηλά επίπεδα επιμόλυνσης ενδέχεται να οφείλονται σε περιβαλλοντική ρύπανση, ιδίως στα ψάρια και στα προϊόντα αλιείας, ως αποτέλεσμα, παραδείγματος χάριν, περιστατικών ρύπανσης λόγω διαρροής πετρελαίου στη θάλασσα.\nΤα μέγιστα αυτά επιτρεπτά επίπεδα αφορούν το βρώσιμο τμήμα των τροφίμων και ισχύουν επίσης για τρόφιμα σύνθετα ή μεταποιημένα, αποξηραμένα ή αραιωμένα, ενδεχομένως με τη χρήση ενός παράγοντα συμπύκνωσης ή αραίωσης ή λαμβάνοντας υπόψη τις σχετικές αναλογίες των συστατικών στο σύνθετο προϊόν. Ενδεικτικά, για το βενζο[a]πυρένιο έχει καθιερωθεί το όριο του 1 μg/kg νωπού προϊόντος και για τα παρασκευάσματα πρώτης δεύτερης βρεφικής ηλικίας, όπως και για τα διαιτητικά τρόφιμα για ειδικούς ιατρικούς σκοπούς που προορίζονται ειδικά για βρέφη. Για τα τρόφιμα τα οποία έχουν υποστεί διαδικασίες καπνίσματος, θέρμανσης και ξήρανσης με καπνό ή ψησίματος σε κάρβουνα ή σχάρα, έχουν καθιερωθεί όρια (τυπικά: 1-10 μg/kg) σύμφωνα με τον Κανονισμό (ΕΚ) αρ. 1881/2006.\n'Εχουν παρουσιαστεί περιπτώσεις έντονης επιμόλυνσης βρώσιμων ελαίων από ΠΑΥ. Τον Ιούνιο του 2001, ποσότητες βρώσιμου πυρηνελαίου Ισπανικής προέλευσης, βρέθηκαν στην Τσεχία να περιέχουν πολύ υψηλές συγκεντρώσεις ΠΑΥ, γεγονός το οποίο οδήγησε στην επιστροφή των φιαλών και την αυτόματη ενεργοποίηση του συστήματος ανταλλαγής πληροφοριών της ΕΕ, που μετεξελίχθηκε στο σημερινό RASFF (Rapid Alert System for Food and Feed). Μετά από αυτό το συμβάν πραγματοποιήθηκαν έρευνες για την ανίχνευση ΠΑΥ και σε άλλα τρόφιμα και διαπιστώθηκαν περιπτώσεις ΠΑΥ ακόμη και στο παρθένο ελαιόλαδο. Εκτός από την Ελλάδα, έρευνες έγιναν σε όλες τις Ευρωπαϊκές Χώρες που οδήγησαν την ΕΕ στη θέσπιση του Κανονισμού 208/2005, σύμφωνα με τον οποίο θεσπίζονται ως ανώτατο όριο τα 2 ppb (μg/kg) βενζο[a]πυρενίου στα έλαια, αυστηρότερα όρια για τις παιδικές τροφές και όριο τα 5 ppb σε καπνιστά ψάρια και κρεατικά επιβάλλοντας τον έλεγχο σε πλήθος τροφίμων.\nΩς κύρια πηγή ΠΑΥ αναφέρονται τα καυσαέρια βενζινοκίνητων ραβδιστικών μηχανημάτων, όπως και η παρουσία στον χώρο ελαιοποίησης ορισμένων ελαιοτριβείων αυτοκινήτων που ξεφορτώνουν τις ελιές για να "βγάλουν" το λάδι τους. Χαρακτηριστικό είναι ότι σε κάποια βιολογικά ελαιουργεία απαγορεύεται η είσοδος αυτοκινήτων στους χώρους ελαιοποίησης.\nΠΑΥ στον καπνό του τσιγάρου [Αναφ. 9]\nΠνεύμονες μη καπνιστή και καπνιστή. Είναι χαρακτηριστική η διαφορά στο χρώμα που στη δεύτερη περίπτωση οφείλεται στη συσσώρευση πίσσας (πηγή).\nΣτον καπνό του τσιγάρου έχουν ανιχνευθεί περισσότερες από 4.700 χημικές ενώσεις, στις οποίες περιλαμβάνονται 60 γνωστές ως καρκινογόνες ενώσεις. Αν και δεν έχει καθιερωθεί κάποιο όριο έκθεσης στον καπνό του τσιγάρου, είναι αποδεδειγμένο γεγονός ότι το μακροχρόνιο (για χρόνια) κάπνισμα αυξάνει σημαντικά την πιθανότητα ανάπτυξης θανατηφόρων νοσημάτων.\nΤο κάπνισμα είναι υπεύθυνο για περισσότερες από το 85% των περιπτώσεων καρκίνου των πνευμόνων, αλλά έχει επίσης συνδεθεί με αύξηση της πιθανότητας ανάπτυξης καρκίνων της στοματικής κοιλότητας, του φάρυγγα, του λάρυγγα, του οισοφάγου, του στομάχου, του παγκρέατος, του τραχήλου της μήτρας, του ήπατος, της ουρήθρας, της ουροδόχου κύστης και του παχέος εντέρου.\nΔύο τυπικοί αζωτούχοι (ετεροαρωματικοί) καρκινογόνοι ΠΑΥ που έχουν ανιχνευθεί στον καπνό του τσιγάρου.\nΟι καρκινογόνες ενώσεις που βρίσκονται στον καπνό του τσιγάρου είναι: α) Ν-νιτροζαμίνες, β) αρωματικές αμίνες, γ) βαρέα μέταλλα και δ) πολυκυκλικοί αρωματικοί υδρογονάνθρακες (ΠΑΥ).\nΤο κάπνισμα ενός πακέτου άφιλτρων τσιγάρων αντιστοιχεί σε πρόσληψη μιας συνολικής ποσότητας 2 έως 8 μg ΠΑΥ. Οι κυριότεροι πολυκυκλικοί αρωματικοί υδρογονάνθρακες που έχουν ανιχνευθεί στον καπνό του τσιγάρου είναι (οι ενδεικτικές ποσότητες για ορισμένους ΠΑΥ ελήφθησαν από την [Αναφ. 1στ]) :\nΒενζο[a]πυρένιο (10-50 ng/τσιγάρο), βενζο[e]πυρένιο (5-40 ng/τσιγάρο), διβενζο[a,h]ανθρακένιο (40 ng/τσιγάρο), βενζο[b]φλουροανθένιο (30 ng/τσιγάρο), διβενζο[a,h]πυρένιο, ινδενο[1,2,3-cd]πυρένιο (4 ng/τσιγάρο), βενζο[c]φαινανθρένιο, βενζο[a]ανθρακένιο, χρυσένιο (40-60 g/τσιγάρο), 5-μεθυλοχρυσένιο, μεθυλοφλουρανθένιο, διβενζο[a,c]ανθρακένιο, μεθυλοναφθαλίνια και οι αζωτούχοι (ετεροαρωματικοί) ΠΑΥ: διβενζο[a,h]ακριδίνη και διβενζο[c,g]καρβαζόλιο.\nΟρισμένα από τα πολλά βιβλία τα οποία έχουν κυκλοφορήσει πάνω στο θέμα των πολυκυκλικών αρωματικών υδρογονανθράκων (από την Amazon.com).\nΣτο διαδίκτυο διατίθεται ελεύθερα για κάθε ενδιαφερόμενο άφθονο και έγκυρο υλικό πάνω στο θέμα των Πολυκυκλικών Αρωματικών Υδρογονανθράκων, όπως η παραπάνω εικονιζόμενη σχετικώς πρόσφατη (2010) μονογραφία της International Agency for Research on Cancer (IARC) με τίτλο "Some Non-heterocyclic Polycyclic Aromatic Hydrocarbons and Some Related Exposures" 850 περίπου σελίδων [Αναφ. 2β]\n1. (α) The Merck Index: "Benzo[a]pyrene". (β) Wikipedia: "Benzo[a]pyrene". (γ) "Review of Approaches for Setting an Objective for Mixtures in Ambient Air Using Polycyclic Aromatic Hydrocarbons (PAHs) As an example: BENZO[a]PYRENE" Prepared by WBK & Associates Inc. for Alberta Environment, June 2004 (αρχείο PDF 446 KB). (δ) International Labour Organization: "Hydrocarbon, Polyaromatic". (ε) Harvey RG: "Polycyclic Aromatic Hydrocarbons", Wiley-VCH, Inc., 1996 (Amazone books). (στ) Harvey RG: "Polycyclic aromatic hydrocarbons: chemistry and carcinogenicity", Cambridge University Press, 1991 (Google-book).\n2. (α) British Coloumbia, Ministry of Environment: "2.0 PAHs and their Characteristics" (με βάση το Handbook of Chemistry and Physics, Weast, 1968). (β) World Health Organization (WHO) - International Agency for Research on Cancer (IARC): "VOLUME 92: Some Non-heterocyclic Polycyclic Aromatic Hydrocarbons and Some Related Exposures", Lyon, France, 2010 (αρχείο PDF 5,93 MB).\n3. (α) Wikipedia: "Polycyclic aromatic hydrocarbon". (β) Braga RS, Barone PMVB, Galvão DS: "Identifying carcinogenic activity of methylated and non-methylated polycyclic aromatic hydrocarbons (PAHs) through electronic and topological indices", Braz. J. Phys. 30(3), 2000. (γ) U.S. National Institute of Health (NIH): "Polycyclic Aromatic Hydrocarbons: 15 listings", Report on Carcinogens, 12th edition, 2011 (αρχείο PDF, 304 KB).\n4. (α) Carbon based Curiosites: "I can see Clar-ly Now" (5/7/2007). (β) Portella G, Poater J, Sola M: "Assessment of Clars's aromatic π-sextet rule by means of PDI, NICS and HOMA indicators of local aromaticity", J. of Phys. Org. Chem. 18:785-791, 2005 (αρχείο PDF, 123 KB). (γ) Maksić ZB, Barić D, Müller T: "Clar's sextet rule is a consequence of the sigma-electron framework", J Phys Chem A. 110(33):10135-10147, 2006 (PubMed). (δ) Wade LJ. Jr: "The Diels-Alder reaction of anthracene with maleic anhydride", Whitman College, 1998 (αρχείο PDF 3,15 MB).\n5. (α) Eaton DL, Gallagher EP: "Mechanisms of aflatoxin carcinogenesis", Annu Rev Pharmacol Toxicol. 34:135-172, 1994 (PubMed). (β) Hecht SS: "Tobacco smoke carcinogens, DNA damage and p53 mutations in smoking-associated cancers": J Natl Cancer Inst 91(14):1194-1210, 1999. (γ) Shou M, Gonzalez FJ, Gelboin HV: "Stereoselective epoxidation and hydration at the K-region of polycyclic aromatic hydrocarbons by cDNA-expressed cytochromes P450 1A1, 1A2, and epoxide hydrolase", Biochemistry 35(49):15807-15813, 1996 (PubMed). (δ) Volk DE, Thiviyanathan V, Rice JS, Luxon BA, Shah JH, Yagi H, Sayer JM, Yeh HJ, Jerina DM, Gorenstein DG: "Solution structure of a cis-opened (10R)-N6-deoxyadenosine adduct of (9S,10R)-9,10-epoxy-7,8,9,10-tetrahydrobenzo[a]pyrene in a DNA duple", Biochemistry 42(6):1410-20, 2003 (PubMed). (ε) Karle IL, Yagi H, Sayer JN, Jerina DM: "Crystal and molecular structure of a benzo[a]pyrene 7,8-diol 9,10-epoxide N2-deoxyguanosine adduct: Absolute configuration and conformation", Proceedings of the National Academy of Science (PNAS) 101(6):1433-1438, 2004. (στ) Alexandrov K, Rojas M, Rolando Ch.: "DNA Damage by Benzo(a)pyrene in Human Cells is Increase by Cigarette Smoke and Decreased by a Filter Containing Rosemary Extract, which Lowers Free Radicals", Cancer Res 66:11938-11945, 2006 (αρχείο PDF, 412 KB). (ζ) Baird WM, Hooven L., Mahaderan B: "Carcinogenic polycyclic aromatic hydrocarbon-DNA adducts and mechanism of action", Environ Mol Mutagenenesis 45(2-3):106-114, 2005 (PubMed). (η) Vilius Stribinskis and Kenneth S. Ramos: "Activation of Human Long Interspersed Nuclear Element 1 Retrotransposition by Benzo(a)pyrene, a Ubiquitous Environmental Carcinogen", Cancer Res 66(5):2615-2618, 2006. (θ) Jiang H, Gelhaus SL, Mangal D, Harvey RG, Blair IA, Penning TM: "Metabolism of Benzo[a]pyrene in Human Bronchoalveolar H358 Cells Using Liquid Chromatography-Mass Spectrometry", Chem. Res. Toxicol. 20(9):1331-1341, 2007 (PubMed). (ι) Bui PH, Hsu EL, Hankinson O: "Fatty acid hydroperoxides support cytochrome P450 2S1-mediated bioactivation of benzo[a]pyrene-7,8-dihydrodiol", Mol Pharmacol 76(5):1044-1053, 2009.\n6. (α) Mahler BJ, Van Metre PC: "Coal-Tar-Based Pavement Sealcoat, Polycyclic Aromatic Hydrocarbons (PAHs), and Environmental Health", U. S. Geological Survey (USGS), Fact Sheet 2011-3010 (αρχείο PDF, 3,2 MB). (β) Sato M, Tojo Y, Matsuo T, Matsuto T: "Investigation of Polycyclic Aromatic Hydrocarbon (PAHs) Contnet Bottom Ashes from Some Japanese Waste Incinerators and Simple Estinmation of their Fate in Landfill", Sustain. Environ. Res. 21(4):2190-227, 2011 (αρχείο PDF 1,5 MB). (γ) Johnsena AR, Wickb LY, Harmsb H: "Principles of microbial PAH-degradation in soil", Environmental Pollution 133:71-84, 2005 (αρχείο PDF, 395 KB).\n7. (α) EUROPA, σύνοψη της νομοθεσίας της ΕΕ: "Μέγιστα επιτρεπτά επίπεδα για ορισμένες ουσίες που επιμολύνουν τα τρόφιμα" (Κανονισμός (ΕΚ) αριθ. 1881/2006 της 19ης Δεκεμβρίου 2006). (β) Kανονισμός (ΕΚ) αριθ. 208/2005 (τροποποιητικός του κανονισμού αριθ. 466/2001 σε ό,τι αφορά τους πολυκυκλικούς αρωματικούς υδρογονάνθρακες).\n8. (α) Eisler R: "Polycyclic Aromatic Hydrocarbon Hazards to Fish, Wildlife, and Invertebrates: A Synoptic Review", Biol Rep 85(1.11). U.S. Fish and Wildlife Service, Washington DC, 1987 (Abstract). (β) Soler M, Grimalt JO, Albaiges J: "Vertical distribution of aliphatic and aromatic hydrocarbons in mussels from the Amposta offsore oil production platform (western Mediterranean)" Chemosphere 18:1809-1815, 1989 (Abstract). (γ) Broman D, Näuf C, Lundbergh I, Zebühr Y: "An in situ study on the distribution, biotransformation and flux of polycyclic aromatic hydrocarbons (PAHs) in an aquatic food chain (seston-Mytilus edulis L.-Somateria mollissima L.) from the baltic: An ecotoxicological perspective", Environmental Toxicology and Chemistry 9(4):429-442, 1990 (Abstract). (δ) Valavanidis A, Vlahogianni T, Dasenakis M, Skoullos M: "Molecular biomarkers of oxidative stress in aquatic organisms in relation to toxic environmental pollutants", Ecotoxicol Environ Safety 64:178-189, 2006 (PubMed). (ε) Vlahogianni T, Valavanidis A, Triantafillaki S, Androutsos F, Dassenakis M, Scoullos M: "Polycyclic aromatic hydrocarbons in surface seawater and soft tissues of black mussels M. galloprovincialis in the Saronikos Gulf", Chemosphere 65:760-766, 2006 (Abstract).\n9. (α) Mulcahy S: "The Toxicology of Cigarette Smoke and Environmental Tobacco Smoke", Report Assignment - Biochemical Toxicology BC4927 (University of Limerick, Ireland, 1992-96) (β) Goldman R, Enewold L, Pellizzari E, Beach JB, Bowman ED, Krishnan SS, Shields PG: "Smoking Increases Carcinogenic Polycyclic Aromatic Hydrocarbons in Human Lung Tissue", Cancer Res 61:6367, 2001. (γ) Denissenko MF, Pao A, Moon-shong Tang, Pfeifer GP: "Preferential Formation of Benzo[a]pyrene Adducts at Lung Cancer Mutational Hotspots in P53", Science 274(5286):430-432, 1996.


Νέα ισοπαλία και μπελάδες για Ισπανία! – ΒΙΝΤΕΟ | ΓΗΠΕΔΟ\n«Όχι» σε 50 εκατομμύρια της Ατλέτικο για Λαουτάρο\nΓ. Αντετοκούνμπο: «Δεν το έχω πιστέψει ακόμα»\nΜατσάρα, «θρίλερ» στο τέλος και πρωτιά για Σλοβενία\nΠαρίσι 2024; Παρών!\nΚοντίδης: «Πονά η 4η θέση, με αναστάτωσε η ακύρωση…»\nΙακωβίδης: «Δεν έχω λόγια, με συγκινεί αφάνταστα αυτό που γίνεται»\nΟι μέρες και ώρες των τελευταίων υποχρεώσεων της Κύπρου στο Τόκιο…\nΑνόρθωση για Κοντίδη\nΑρχική ΔΙΕΘΝΗ EURO Νέα ισοπαλία και μπελάδες για Ισπανία! – ΒΙΝΤΕΟ\nΗ αγνώριστη Ισπανία δεν άλλαξε ρότα από την πρεμιέρα, έμεινε στο 1-1 απέναντι στην Πολωνία και χωρίς νίκη μετά τα δύο πρώτα ματς για πρώτη φορά από το Euro 1996, θέτοντας σε κίνδυνο την πρόκριση ακόμη κι ως 3η.\nΉταν καλοκαίρι του 1996, στο Euro επί αγγλικού εδάφους, όταν οι Ισπανοί γεύονταν δύο σερί αποτυχίες στις ισάριθμες πρώτες αγωνιστικές μιας μεγάλης διοργάνωσης. Τότε, ο Λουίς Ενρίκε βρισκόταν στην αποστολή. 25 χρόνια αργότερα, δύο Euro κι ένα Μουντιάλ μετά, η δική του Φούρια Ρόχα, ως ομοσπονδιακού τεχνικού επανέλαβε το αρνητικό μοτίβο και διακινδυνεύει τη θέση της στα νοκ-άουτ. Περισσότερο απ’ όλα, όμως, απογοήτευσε με την εμφάνισή της για δεύτερο βράδυ στη Σεβίλλη, με το 1-1 απέναντι στην Πολωνία να παρατείνει τον «ρόχο» συναγερμό.\nΤο ένα γκολ σε δύο αγώνες είναι χειρότερη επίδοση και από το 1996 (2 βαθμοί με ισάριθμα 1-1). Οι Ίβηρες ενώ ξεκίνησαν ορεξάτοι και βρήκαν γκολ από νωρίς στο πρώτο μέρος, δεν κατάφεραν να «κλειδώσουν» το τρίποντο και το πλήρωσαν, προβληματίζοντας με την αντίδραση που (δεν) έδειξαν στο φινάλε.\n«Εξιλέωση» Μοράτα, απειλές Σφιντέρσκι\nΜόλις στο 11’, ο Άλβαρο Μοράτα δικαίωσε την πίστη του προπονητή του στο πρόσωπό του, κόντρα στη σκληρή (και άδικη) κριτική που δέχθηκε από μερίδα φιλάθλων για τη χαμένη ευκαιρία στο ματς με τη Σουηδία. Από το ωραίο γύρισμα του Μορένο, ο στράικερ της Γιουβέντους νίκησε τον συμπαίκτη του, Σέζνι στο 25’ κι έφτασε τα 20 γκολ με το εθνόσημο σε 42 ματς, πιο γρήγορα από πολλά θρυλικά ονόματα και πίσω μόνο από τους Θάρα, Ντι Στέφανο, Μοριέντες και Βίγια.\nΗ ομάδα του Πάουλο Σόουζα άρχισε να απειλεί μετά το ημίωρο, με αποκλειστικό εκφραστή τον Κάρολ Σφιντέρσκι. Ο στράικερ του ΠΑΟΚ αστόχησε εξ επαφής σε δύσκολο τελείωμα μετά την υπέροχη σέντρα του Ρόμπερτ Λεβαντόφσκι στο πρώτο δοκάρι, ο οποίος παρ’ όλα αυτά χειροκρότησε την προσπάθειά του, για να ακολουθήσει στο 43’ ο «κεραυνός» του που κατέληξε στο δοκάρι, με τον Λέβα να αστοχεί σε δεύτερο χρόνο.\nΤο πλήρωμα του «Λέβα», μοιραίος Μορένο\nΚι αφού δεν βρήκε το δεύτερο γκολ που θα έδινε ασφάλεια στο προβάδισμά της, η Ισπανία βρέθηκε ξανά στο σημείο μηδέν, από το κεφάλι του Ρόμπερτ Λεβαντόφσκι. Ο Πολωνός σούπερ σταρ το έψαχνε, δεν είχε άξιους συμπαραστάτες, αλλά στην περίπτωση του 55’ είπε «ευχαριστώ» στον Γιόζβιακ για την εξαιρετική σέντρα και με «bullying» στον Λαπόρτ στην εναέρια διεκδίκηση, εκτέλεσε άψογα τον Σιμόν.\nΗ κατάσταση θα ήταν διαφορετική, βέβαια, αν ο Μορένο δεν αστοχούσε στο 5ο (!) πέναλτι του φετινού Euro (ρεκόρ από το 2000), ή αν ο Μοράτα έβρισκε στόχο στο «rebound». Αυτό δεν συνέβη, ο φορ των Φούριας Ρόχας νικήθηκε κατά κράτος σε δύο τετ-α-τετ από τον Σέζνι και το τελικό 1-1 τούς βάζει σε μπελάδες ακόμη και για την πρόκριση ως καλύτερη 3η. Τουλάχιστον, έχει τον θετικό οιωνό ότι στο Euro 1996, πήρε την πρόκριση μετά τις δύο σερί ισοπαλίες…\nΙσπανία (Λουίς Ενρίκε): Σιμόν, Γιορέντε, Λαπόρτ, Τόρες, Άλμπα, Ρόδρι, Κόκε (68’ Σαράμπια), Πέδρι, Μορένο (68’ Ρουίθ), Όλμο (61’ Τόρες), Μοράτα\nΠολωνία (Πάουλο Σόουζα): Σέζνι, Μπερεζίνσκι, Γκλικ, Μπεντνάρεκ (85’ Νταβιντόβιτς), Γιόζβιακ, Μόντερ (85’ Λινέτι), Κλιχ (55’ Koζλόφσκι), Πούχατς, Ζιελίνσκι, Σβιντέρσκι (68’ Φρανκόφσκι), Λεβαντόφσκι\nΙσπανία – Πολωνία 1-1\nΣουηδία 4 (1-0)\nΣλοβακία 3 (2-2)\nΙσπανία 2 (1-1\nΠολωνία 1 (2-3)\nΤελευταία αγωνιστική (23/6):\nΣουηδία – Πολωνία (19:00)\nΙσπανία – Σλοβακία (19:00)\nΠροηγούμενο άρθροΒαθμό με Ισπανία και… περνάνε οι Ομονοιάτες\nΕπόμενο άρθροΚάτι «ψήνει» η Ανόρθωση\n«Καταράστηκε» τον Σάκα στο πέναλτι ο Κιελίνι!\nOι ζημιές στο γκράφιτι του Ράσφορντ αποκαταστάθηκαν με μηνύματα αγάπης – ΒΙΝΤΕΟ\nΓ. Αντετοκούνμπο: «Δεν το έχω πιστέψει ακόμα» 01/08/21 14:38\nΠαρίσι 2024; Παρών! 01/08/21 14:30\nΚοντίδης: «Πονά η 4η θέση, με αναστάτωσε η ακύρωση…» 01/08/21 14:19\nΙακωβίδης: «Δεν έχω λόγια, με συγκινεί αφάνταστα αυτό που γίνεται» 01/08/21 14:09\n«Όχι» σε 50 εκατομμύρια της Ατλέτικο για Λαουτάρο 01/08/21 14:02\nΟι μέρες και ώρες των τελευταίων υποχρεώσεων της Κύπρου στο Τόκιο 2020 01/08/21 13:45\nΑνόρθωση για Κοντίδη 01/08/21 13:43\nΜατσάρα, «θρίλερ» στο τέλος και πρωτιά για Σλοβενία 01/08/21 13:34\nΓΗΠΕΔΟ - 01/08/21 14:38\nΓΗΠΕΔΟ - 01/08/21 14:30


Υπηρεσίες Συμμόρφωσης με το νέο Κανονισμό Προστασίας Προσωπικών Δεδομένων - ΚΕΚ Εκπαιδευτική Παρέμβαση\n01:45: ΠΜ Σάββατο 8 Μαΐου, 2021\nΥπηρεσίες Συμμόρφωσης με τ�...\nPosted By kekekpa - 21 Ιουνίου 2018 1290 Δεν επιτρέπεται σχολιασμός στο Υπηρεσίες Συμμόρφωσης με το νέο Κανονισμό Προστασίας Προσωπικών Δεδομένων\nΤο ΚΕΚ Εκπαιδευτική Παρέμβαση Α.Ε. σε συνεργασία με την OECON Group αναλαμβάνουν την κατάρτιση του προσωπικού και πλήρη συμμόρφωση της επιχείρησής σας με το νέο Κανονισμό Προστασίας Προσωπικών Δεδομένων (GDPR).\nΜε τον νέο Ευρωπαϊκό Γενικό Κανονισμό Προστασίας Δεδομένων (ΕΕ) 2016/679, που τίθεται σε εφαρμογή στις 25 Μαΐου 2018, καθιερώνεται ενιαίο νομικό πλαίσιο για την προστασία των προσωπικών δεδομένων σε όλα τα κράτη μέλη της Ε.Ε.\nΗ εφαρμογή αυστηρότερων κανόνων σχετικά με την προστασία των δεδομένων από τις 25 Μαΐου του 2018 συνεπάγεται ότι αφενός οι πολίτες θα ασκούν μεγαλύτερο έλεγχο όσον αφορά τα δεδομένα τους και αφετέρου επιχειρηματικά οφέλη με ισότιμους όρους για όλες τις εταιρείες που δραστηριοποιούνται στην ΕΕ, όπου και αν βρίσκεται η έδρα τους.\n1. Κατάρτιση στα μέτρα σας!\nΚατανόηση και εξοικείωση με τις βασικές έννοιες που συνθέτουν το νέο πλαίσιο επεξεργασίας δεδομένων προσωπικού χαρακτήρα, προκειμένου οι εταιρείες και οι οργανισμοί να ανταποκριθούν στα νέα τους καθήκοντα.\nΚατανόηση των νέων υποχρεώσεων με βάση τον GDPR.\nΚατανόηση του ρόλου του υπεύθυνου επεξεργασίας και του προσώπου (νομικού ή φυσικού) που εκτελεί επεξεργασία δεδομένων (οργάνωση, διαχείριση, προγραμματισμό, έλεγχο, σχεδιασμό μέτρων προστασίας κ.α.)\nΚατανόηση του ρόλου του υπευθύνου προστασίας δεδομένων (DPO) και των καθηκόντων του\nΚατανόηση των ρίσκων από τη μη-συμμόρφωση\nΤο ΚΕΚ Εκπαιδευτική Παρέμβαση, σας δίνει τη δυνατότητα να παρακολουθήσετε το πρόγραμμα όπως εσείς επιθυμείτε!\n1. Δια ζώσης\nΕμπιστευθείτε το έμπειρο προσωπικό μας, τους εξειδικευμένους εκπαιδευτές και τις σύγχρονες εγκαταστάσεις μας για το καλύτερο δυνατό αποτέλεσμα με αμεσότητα και σοβαρότητα\n2. Σύγχρονη τηλεκατάρτιση\nΜε τη χρήση της τεχνολογίας, συνδεθείτε από το χώρο σας και παρακολουθήστε ταυτόχρονα με την τάξη το σεμινάριο.\n3. Ασύγχρονη τηλεκατάρτιση\nΠαρακολουθήστε το σεμινάριο σε χρόνο και χώρο που εσείς επιθυμείτε.\n2. Πακέτο Συμμόρφωσης σε 10 βήματα\nΑν η επιχείρησή σας διαχειρίζεται ευαίσθητα προσωπικά δεδομένα, τότε σας προτείνουμε να ακολουθήσετε τη διαδικασία πλήρους συμμόρφωσης των επιμέρους αντικειμένων που ορίζει ο κανονισμός (νομικό, λογιστικό, τεχνικό, ηλεκτρονικό). Αναλυτικά το πακέτο συμμόρφωσης περιλαμβάνει:\n1. Σχεδιασμός και χάραξη στρατηγικής με βάση τις αποκλειστικές ανάγκες της επιχείρησης\n4. Μελέτη τρωτότητας φυσικών εγκαταστάσεων\n5. Μελέτη εκτίμησης αντίκτυπου (Protection Impact Assessment)\n6. Σχεδιασμός πλάνου ενεργειών και σχεδίου δράσης (Compliance Plan)\n7. Εκπαίδευση όλου του προσωπικού στο σύστημα συμμόρφωσης\n8. Υποστήριξη στην υλοποίηση και παρακολούθηση της εφαρμογής ολοκληρωμένου συστήματος διαχείρισης προσωπικών δεδομένων (Data Privacy System Management)\n9. Προετοιμασία για την επιθεώρηση και πιστοποίηση της συμμόρφωσης σύμφωνα με το πρότυπο ISDP 10003: 2015*\n*Το πρότυπο ISDP 10003: 2015\nΣχεδιασμένο να ανταποκρίνεται στους νέους κανoνισμούς που τίθενται σε λειτουργία από το 2018, το πρότυπο ISDP 10003: 2015 είναι εθελοντικό και εφαρμόζεται σε κάθε τύπο οργανισμού/επιχείρησης. Καθορίζει τις απαιτήσεις για τη σωστή και ασφαλή διαχείριση, καθώς και τη συμμόρφωση αυτής της διαχείρισης των προσωπικών δεδομένων ενός ατόμου σχετικά με την επεξεργασία τους και την ελεύθερη κυκλοφορία τους.\nΤο σύστημα παρέχει τις αρχές και τις γραμμές του ελέγχου για μια πλήρη αξιολόγηση της συμμόρφωσης των εσωτερικών διαδικασιών του οργανισμού, όσον αφορά την προστασία των προσωπικών δεδομένων, με ιδιαίτερη αναφορά στη σωστή διαχείριση των επικείμενων κινδύνων.\nΕπιπλέον, διευκρινίζει τις απαιτήσεις ασφαλείας και τους ελέγχους που πρέπει να γίνονται, έτσι ώστε τα δεδομένα να τηρούν τα επίπεδα ακρίβειας, επικαιροποίησης, συνέπειας, πληρότητας, αξιοπιστίας και ενημέρωσης που απαιτούνται από τους ισχύοντες κανονισμούς προστασίας προσωπικών δεδομένων, δίνοντας ιδιαίτερη προσοχή στην ποιότητα και την ασφάλεια των επεξεργασμένων δεδομένων, σύμφωνα με τα διεθνή πρότυπα.\nΗ συμμόρφωση με το πρότυπο ISDP 10003:2015 γίνεται με σιγουριά και την αξιοπιστία της\nΑντιλαμβανόμενοι τις δυσκολίες του κάθε επιχειρηματία στη σημερινή πραγματικότητα. Στόχος μας είναι να παρέχουμε υπηρεσίες υψηλής ποιότητας σε όσο το δυνατόν χαμηλότερες τιμές.\nΚόστος σεμιναρίου: από 80€\nΚόστος πλήρους συμμόρφωσης: από 500€


Εκπτώσεις έως 2.650 ευρώ για τα μοντέλα της Fiat | NewsAuto.gr\nΕκπτώσεις έως 2.650 ευρώ για τα μοντέλα της Fiat\nΗ ελληνική αντιπροσωπεία της Fiat ανακοίνωσε μια νέα σειρά εκπτώσεων που ισχύουν για όλα τα μοντέλα της ιταλικής μάρκας, μειώνοντας τις τιμές καταλόγου τους.\nΞεκινώντας με το Fiat Panda, οι εκπτώσεις διαφέρουν ανάλογα με τον κινητήρα και ξεκινούν από τα 1.000 ευρώ φθάνοντας στα 2.650 ευρώ. Μετά τις εκπτώσεις οι τιμές του μοντέλου ξεκινούν από τα 9.850 ευρώ (1.2 69hp Pop).\nΣτο Fiat 500 η έκπτωση είναι 500 ευρώ για την αρχική έκδοση 1.2 69hp Pop (τιμή: 12.950 ευρώ), ενώ για όλες τις υπόλοιπες ανέρχεται στα 1.500 ευρώ. Στο 500C ισχύει έκπτωση 1.000 ευρώ (τιμές από 14.450 ευρώ).\nΠροχωρώντας στα μεγαλύτερα μοντέλα, το Fiat 500L διατίθεται με έκπτωση 500 ευρώ (κόστος από 16.000 ευρώ), εκτός από το 1.3 MTJ 95hp Pop Star που έχει έκπτωση 2.000 ευρώ. Αντίστοιχη έκπτωση ισχύει και στο 7θέσιο 500L Wagon.\nΣτην περίπτωση του Fiat 500X, οι εκπτώσεις ανάλογα με την έκδοση είναι ή 500 ή 1.500 ευρώ. Οι τιμές του crossover μοντέλου ξεκινούν από τα 15.200 ευρώ (1.6 E-Torq 110hp Pop).\nΣτο Fiat Punto ισχύει έκπτωση 500 ευρώ (τιμές από 10.700 ευρώ), ενώ στο Qubo 700 ευρώ (από 14.495 ευρώ) και στο Doblo 800 ευρώ (από 15.150 ευρώ).\nΤο Fiat Tipo τέλος στην έκδοση Sedan έχει έκπτωση 1.000 ευρώ, εκτός από την αρχική έκδοση 1.4 95hp Pop που προσφέρει όφελος 1.500 ευρώ (τιμή από 11.850 ευρώ). Στα Tipo hatchback και Tipo SW οι εκπτώσεις είναι επίσης 1.000 ευρώ, εκτός των αρχικών εκδόσεων 1.4 95hp Pop που έχουν έκπτωση 1.350 ευρώ (τιμές 13.000 και 14.000 ευρώ αντίστοιχα).


«Χαμηλά ράφια και μανταλάκια που ακόμη και μικρά παιδιά φτάνουν κάνουν το πλύσιμο των ρούχων παιχνίδι,» λέει η Kristina. « Το Σύστημα Αποθήκευσης ALGOT είναι μία λειτουργική λύση για όλες τις ανάγκες σας ακόμη και σε μικρούς χώρος. Αν οι ανάγκες σας αλλάξουν, μπορείτε να αλλάξετε και το Σύστημα Αποθήκευσης. Αν βάλετε μία ράγα, μπορείτε να κρεμάτε τα ρούχα και να στεγνώνουν εξοικονομώντας χώρο και χωρίς να χρειάζονται σίδερο!»\n«Διάφανα κουτιά σας βοηθούν να βρίσκεται γρήγορα ό,τι ψάχνετε και κάνουν τον χώρο να φαίνεται μεγαλύτερος αφού μπορείτε να δείτε μέσα από αυτά. Τοποθετήσαμε όλα τα χημικά σε ψηλά ράφια για να μην τα φτάνουν τα παιδιά. Για τα υπόλοιπα αντικείμενα, όπως υλικά ραπτικής, χρησιμοποιείστε μικρότερα κουτιά και καλάθια.»\n«Η ιδέα μας ήταν να κάνουμε μία γωνιά του μπάνιου χρήσιμη. Ακόμη και αν δεν έχετε χώρο για όλη τη σύνθεση, μπορείτε να πάρετε κομμάτια από αυτή την ιδέα και να τα τοποθετήσετε όπου εξυπηρετεί. Ο διάτρητος πίνακας SKÅDIS είναι μικρός αλλά πολύ λειτουργικός και προσαρμόζεται στις ανάγκες σας με διάφορα αξεσουάρ. Το ράφι πάνω από το πλυντήριο θα σας βοηθήσει στο δίπλωμα των ρούχων.»


ΟΛΘ: Αύξηση 22% στα κέρδη του 2020 - TravelSpot\nΟΛΘ: Αύξηση 22% στα κέρδη του 2020\nΑύξηση 22,1% κατέγραψαν τα καθαρά κέρδη του ΟΛΘ το 2020 σε σχέση με το προηγούμενο έτος, και διαμορφώθηκαν στα 20,084 εκατ. ευρώ.\nΟ κύκλος εργασιών αυξήθηκε κατά 4% στα 71,724 εκατ. ευρώ και τα EBITDA κατά 3,9% στα 30,92 εκατ. ευρώ.\nΑναλυτικά, όπως ανακοίνωσε η εταιρεία, η αυξημένη διακίνηση στο Σταθμό Εμπορευματοκιβωτίων οδήγησε σε αύξηση κατά 11,3% των εσόδων σε σχέση με το προηγούμενο έτος, από € 44,7 εκατ. το 2019 σε € 49,7 εκατ. το 2020.\nΌσον αφορά τον Σταθμό Συμβατικού φορτίου, οι επιπτώσεις της πανδημίας ήταν πιο σημαντικές, με αποτέλεσμα τη μείωση των συνολικών όγκων κατά 16,3%, από 4.469 χιλ. τόνους το 2019, σε 3.741 χιλ. τόνους το 2020, μειώνοντας έτσι τα έσοδα για την ΟΛΘ +1,12% Α.Ε. κατά 9,3%, από € 22,3 εκατ. το 2019 σε € 20,2 εκατ. το 2020.\nΤέλος, τα καθαρά κέρδη μετά φόρων αυξήθηκαν κατά 22,1%, από € 16,45 εκατ. το 2019 σε € 20,10 εκατ. το 2020, σχηματίζοντας το καθαρό περιθώριο κέρδους από 24% το 2019 σε 28% το 2020. Τα καθαρά κέρδη επηρεάστηκαν σημαντικά θετικά από δύο βασικούς παράγοντες, τη θετική μεταβολή στις συνολικές δαπάνες αποσβέσεων όπως εξηγήθηκε ανωτέρω κατά € 0,88 εκατ. και την αναστροφή φορολογικών προβλέψεων κατά € 1,42 εκατ., ως θετικό αποτέλεσμα της ευνοϊκής πρόσφατης απόφασης του Διοικητικού Εφετείου σχετικά με τους φορολογικούς ελέγχους για τα έτη 2005-2011.\nΗ Διοίκηση της ΟΛΘ παραμένει θετική για την συνολική διακίνηση φορτίων για το σύνολο του 2021. Ειδικά το δεύτερο εξάμηνο του 2021 αναμένεται να αποφέρει βελτιωμένους όγκους διακίνησης φορτίων, όταν τα αποτελέσματα της πανδημίας αρχίσουν να υποχωρούν.\nThe post ΟΛΘ: Αύξηση 22% στα κέρδη του 2020 appeared first on Tourism Today.


Διακήρυξη πρόχειρου διαγωνισμού μεταφοράς μαθητών των δημόσιων σχολείων Πρωτοβάθμιας και Δευτεροβάθμιας Εκπαίδευσης,, χωρικής αρμοδιότητας Π. Ε. Εύβοιας, για το σχολικό έτος 2014-2015.\nFri, 2014-08-08 12:12\nΗ Δ/νση Διοικητικού Οικονομικού της Π.Ε. Εύβοιας ανακοινώνει τη διενέργεια πρόχειρου διαγωνισμού σε ΕΥΡΩ για την ανάθεση υπηρεσιών μεταφοράς μαθητών των δημόσιων σχολείων Πρωτοβάθμιας και Δευτεροβάθμιας Εκπαίδευσης, χωρικής αρμοδιότητας Π. Ε. Εύβοιας, για το σχολικό έτος 2014-2015. Πληροφορίες σχετικά με τη διαδικασία διενέργειας του πρόχειρου διαγωνισμού στα τηλέφωνα 22213 53725 - 53726\nΠατήστε εδώ για να κατεβάσετε τα Τμήματα διαγωνισμού\nΠατήστε εδώ για να κατεβάσετε το Σχέδιο σύμβασης\nΠατήστε εδώ για να κατεβάσετε τους Πίνακες προσφορών\nΠατήστε εδώ για να κατεβάσετε το Σχέδιο υπευθυνης δήλωσης\nΑνακοίνωση υπ'αριθμ. ΣΟΧ 3/2014 για τη σύναψη ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ\nΔεύτερη ανάρτηση 17-7-2014\nΗ υποβολή των αιτήσεων (ΕΝΤΥΠΟ ΑΣΕΠ ΣΟΧ.3) για την υπ’ αριθμ. ΣΟΧ 3/2014 (αρ. Πρωτ.70676/3812/16.07.14) ΑΝΑΚΟΙΝΩΣΗ της ΔΙΕΥΘΥΝΣΗΣ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ (Πρόγραμμα Δακοκτονίας) θα είναι: από 18/07/2014 έως και 22/7/2014\nΑρχική ανάρτηση 16-7-2014\nΗ Δ/νση Διοικητικού Οικονομικού της Π.Ε. Εύβοιας ανακοινώνει την πρόσληψη με σύμβαση εργασίας ιδιωτικού δικαίου ορισμένου χρόνου στη Δ/νση Αγροτικής Οικονομίας και Κτηνιατρικής της Περιφερειακής Ενότητας Εύβοιας με έδρα τη Χαλκίδα ενός(1) ατόμου ειδικότητας ΥΕ ΕΡΓΑΤΟΤΕΧΝΙΚΟΥ ΠΡΟΣΩΠΙΚΟΥ (εργάτης αποθήκης) με διάρκεια απασχόλησης μέχρι και 60 ημερομίσθια από την ημερομηνία της απόφασης πρόσληψης και όχι πέραν της 30ης Νοεμβρίου 2014 , για την κάλυψη παροδικών αναγκών του προγράμματος καταπολέμησης του δάκου της ελιάς. Πληροφορίες κ. Καραντώνη Αργυρώ τηλ.:2221353918\nΑνακοίνωση αποτελεσμάτων της ΣΟΧ2/2014 της Δ/ΝΣΗΣ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ ΤΗΣ Π.Ε.ΕΥΒΟΙΑΣ(Δακοκτονία)\n2η ανάρτηση: 18-7-2014\nΜε το από 17/7/2014 έγγραφό της η Ομάδα Εργασίας Επεξεργασίας Υποβληθέντων Αιτήσεων της ΣΟΧ/2014 της Π.Ε.Εύβοιας προχώρησε στην Επανάληψη στο Ορθό του\nΠίνακα Κατάταξης ΠΕ ΓΕΩΠΟΝΩΝ και του\nΠίνακα Απποριπτέων .\nΟι λοιποί Πίνακες παραμένουν ως έχουν .\n1η ανάρτηση: 16-7-2014\nΗ Δ/νση Διοικητικού-Οικονομικού Π.Ε.Εύβοιας ανακοινώνει τα αποτελέσματα της ΣΟΧ2/2014 για τη Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ της Π.Ε.ΕΥΒΟΙΑΣ(Δακοκτονία)\nΠίνακας Κατάταξης ΠΕ ΓΕΩΠΟΝΩΝ\nΠίνακας Κατάταξης ΤΕ ΦΥΤ.ΠΑΡΑΓΩΓΗΣ\nΑναγγελία ανάθεσης της μελέτης με τίτλο: «Οριοθέτηση ρέματος Ζαράκων (Μαχαλάς)» κατά τις διατάξεις του άρθρ. 10 παρ. 2.στ. του Ν. 3316/05 όπως τροποποιήθηκε με τον Ν.3481/06\nWed, 2014-06-18 14:58\nΑναγγελία ανάθεσης της μελέτης με τίτλο: «Οριοθέτηση ρέματος Ζαράκων (Μαχαλάς)» κατά τις διατάξεις του άρθρ. 10 παρ. 2.στ. του Ν. 3316/05 όπως τροποποιήθηκε με τον Ν.3481/06.Πληροφορίες στη Δ/νση Τεχνικών Έργων της Π.Ε. Εύβοιας, υπεύθυνη κ. Π. Μερτύρη τηλ. : 2221353818.\nAνακοίνωση υπ' αριθμ. ΣΟΧ 2/2014 για τη σύναψη Σύμβασης Εργασίας Ορισμένου Χρόνου για τη Δ/νση Αγροτικής Οικονομίας και Κτηνιατρικής της Π.Ε. Εύβοιας\nTue, 2014-06-17 09:00\n3η ανάρτηση 20-6-2014\nΝέα προθεσμία υποβολής αιτήσεων (από 21 /6 /2014 έως και 30 /6 / 2014)\nΠατήστε εδώ για να καταβάσετε το σχετικό αρχείο\nΔεύτερη ανάρτηση 19-6-2014\nΠατήστε εδώ για να καταβάσετε τις προθεσμίες υποβολής των Αιτήσεων.\nΑρχική ανάρτηση 17-6-2014\nΗ Δ/νση Διοικητικού - Οικονομικού Π.Ε Εύβοιας ανακοινώνει Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά έξι (6) τομεαρχών δακοκτονίας για την κάλυψη εποχικών ή παροδικών αναγκών του Τμήματος Κτηνιατρικής της Δ/νσης Αγροτικής Οικονομίας και Κτηνιατρικής της Περιφερειακής Ενότητας Εύβοιας. Πληροφορίες κ. Ευαγγελία Γούναρη τηλ. 2221353740.


Ο φούρνος Ρενιέρη είναι το απόλυτο αντρικό pit stop για καφέ και πρωινό\nΟ σωστός ο άντρας χρειάζεται ένα καλό πρωινό για να πάει καλά η ημέρα του. Από το πιο λαχταριστό πεινιρλί μέχρι την πιο αφράτη μπάρα δημητριακών, στον φούρνο Ρενιέρη στην Άνω Γλυφάδα, θα βρεις ακριβώς αυτό που αναζητάς.\nΑν έπρεπε να χωρίσουμε τους άντρες σε κατηγορίες ανάλογα με το πρωινό που προτιμούν να γεύονται, τότε θα καταλήγαμε σε δύο κυρίαρχες κατηγορίες: τον άντρα που δεν κάνει εκπτώσεις στην απόλαυση και δεν υπολογίζει θερμίδες και σε εκείνον που ακολουθεί έναν πιο υγιεινό τρόπο διατροφής. Ακόμα όμως κι αν είσαι κάπου στη μέση, μην ανησυχείς. Ο φούρνος Ρενιέρη ικανοποιεί όλα τα διατροφικά γούστα με το παραπάνω!\nΤο πρωινό μενού του καλοφαγά\nΗ αλήθεια είναι πως αν ανήκεις στους «παραδοσιακούς» άντρες που θα φάνε και μια θερμίδα παραπάνω, τότε στον Ρενιέρη θα βρεις τον παράδεισό σου. Οι λαχταριστές ζεστές λιχουδιές, τα γλυκά και τα «ενισχυμένα» σάντουιτς είναι πολλά και είναι σίγουρο πως θα μπερδευτείς. Μην ανησυχείς όμως. Εσύ το μόνο που έχεις να κάνεις είναι να παραγγείλεις τον καφέ σου- ζεστό ή κρύο- από το επιλεγμένο χαρμάνι 100% Arabica και να εμπιστευτείς τα best sellers που διαλέξαμε εμείς για εσένα. «Μόλις πριν περίπου 3 εβδομάδες κάναμε «αναβάθμιση» στην κουρού λουκανικόπιτα που είχαμε, προσθέτοντας χωριάτικο λουκάνικο. Έχει γίνει χαμός, γίνονται κυριολεκτικά ανάρπαστες!», μας λέει o κ. Νίκος Ρενιέρης.\nΑν όμως είσαι τόσο hardcore που η κουρού ζύμη σου φαίνεται light, μην ανησυχείς. Το εξαιρετικό πεινιρλί με κιμά και αυγό (!) ή με μπέικον, ζαμπόν και gouda τυρί ή με σαλάμι και κασέρι όπως και το χειροποίητο calzone με μπέικον θα σβήσει την πρωινή σου πείνα με τον πιο «γλυκό» τρόπο. Θέλεις κι άλλες επιλογές για όλες τις ημέρες τις εβδομάδας; Τότε, μην ξεχάσεις να δοκιμάσεις το χοτ-ντογκ φούρνου σε ψωμάκι brioche, την φωλιά σφολιάτας με αλλαντικά και τυριά – είναι τόσο νόστιμη όσο ακούγεται- ή το brioche με παρμεζάνα, κοτόπουλο και μπέικον!\nΚαι αν πιστεύεις ότι μόνο στη σκέψη τους θέλεις να πας νυχτιάτικα στον Ρενιέρη για να δαγκώσεις μια μπουκιά, τότε θα πρέπει να περιμένεις. Υπάρχει και κάτι καλύτερο, που θα ολοκληρώσει την πρωινή σου γευστική φαντασίωση: το μπουγατσάν! Και είναι αυτό που κατάλαβες: φρέσκο κρουασάν βουτύρου με κρέμα μπουγάτσας ή σοκολατένια πραλίνα. Γιατί η ζωή είναι μικρή για να μην τρως αυτά που πραγματικά θέλεις.\nΤα υγεινά πρωινά σνακς\nΟ καθένας κάνει τις επιλογές του και εσύ έχεις επιλέξει να προσέχεις τι βάζεις στον οργανισμό σου- και πολύ καλά κάνεις. Μην νομίζεις ότι στον φούρνο Ρενιέρη θα βρεις μόνο «κολάσιμα» εδέσματα που απευθύνονται μόνο σε εκείνους που τρώνε σαν να μην υπάρχει αύριο. «Ένα από τα πιο κλασικά και χαρακτηριστικά σνακς που επιλέγουν όσοι προσέχουν την διατροφή τους είναι οι μπάρες», παραδέχεται ο κ. Ρενιέρης και μπορούμε να πούμε ότι οι επιλογές στις μπάρες είναι πάρα πολλές. Εκείνες που τράβηξαν την προσοχή μας είναι η μπάρα με βρώμη,φυσικό χυμό ροδιού, φυστίκι Αιγίνης, cranberries και σοκολάτα υγείας και η μπάρα με σπιρουλίνα, βρώμη και ξηρούς καρπούς.\nΒέβαια αν είσαι φαν των φρούτων, οπωσδήποτε δοκίμασε την μπάρα με το λεμόνι ή εκείνη με το πορτοκάλι. Μια άλλη εξαιρετική επιλογή- που μπορείς να «κρύψεις» στην τσέπη σου για να μασουλάς στο γραφείο είναι οι μπουκίτσες- τα λεγόμενα bites του Ρενιέρη. «Πρόκειται για μικρές ατομικές μερίδες με λιναρόσπορο, κολοκυθόσπορο, σταφίδα, πορτοκάλι και σοκολατένια δημητριακά.» Αν πάλι είσαι στα πρόθυρα του να σπάσεις την υγιεινή διατροφή σου και λιγουρεύεσαι τα πιο «λιπαρά» σνακς, δεν υπάρχει λόγος να λυγίσεις. Μπορείς να επιλέξεις την πεντανόστιμη τυρόπιτα κουρού ολικής με κρέμα philadelphia ή κάποιο σάντουιτς βραστής γαλοπούλας με ψωμάκι χαμηλού γλυκαιμικού δείκτη, βούτυρο και τυρί χαμηλών λιπαρών- ή ακόμα και μια μπάρα με λευκή σοκολάτα.\nΜιλώντας για σοκολάτα, αν θες κάτι γλυκό αλλά σε light εκδοχή, μην παραλείψεις τα soft cookies βρώμης με μέλι, cranberries και καρύδι ή την πιο τραγανή εκδοχή τους με φουντούκι και σοκολάτα υγείας. Και φυσικά, για να ολοκληρώσεις την εμπειρία Ρενιέρη, συνόδευσε το φαγητό σου με ένα ποτήρι πράσινο τσάι σε διάφορες γεύσεις ή έναν φυσικό χυμό ροδιού που στύβεται επί τόπου, μπροστά σου και μπορείς να το συνδυάσεις με χυμό πορτοκαλιού.\nΤα best selling σάντουιτς που πρέπει να δοκιμάσεις\nΑν είσαι σε μια φάση της ζωής σου που ναι μεν προσέχεις τι τρως, αλλά το να φας μια απλή και ταπεινή μπάρα δεν ικανοποιεί τις ορέξεις σου, τότε μπορεις να αποφύγεις την «αμαρτωλή» σφολιάτα και να δοκιμάσεις ένα από τα πολύ πρωτότυπα σάντουιτς του Ρενιέρη. «Το «πράσινο» σάντουιτς είναι φτιαγμένο με ψωμάκι από σπανάκι, άνιθο και κρεμμύδι, ενώ έχει μέσα κοτόπουλο, μουστάρδα με μέλι, καπνιστό τυρί, ντομάτα και μαρούλι. Η αλήθεια είναι ότι κάνει εντύπωση με την πρώτη ματιά και είναι από τα είδη που έχουν μεγάλη επιτυχία!».\nΣτην αντίπερα όχθη, μαζί με το μοναδικό πράσινο σάντουιτς του Ρενιέρη βρίσκεται το …κόκκινο! Φτιαγμένο με παντζάρι και σκόρδο και γεμισμένο με μοτσαρέλα, προσούτο, ντομάτα, μαρούλι και μαγιονέζα αποτελεί κι αυτό ένα από τα «ψωμοειδή» σνακς που έχουν αγαπηθεί ιδιαίτερα. Αν θέλεις να φας κάτι πιο δροσερό μπορείς να διαλέξεις τα γιαούρτια σε ποτήρι συνδυασμένα με πολλές λιχουδιές όπως διάφορα δημητριακά και φρούτα. Η πρωτοτυπία εδώ είναι το γιαούρτι σοκολάτας μαζί με μπισκότο τριμμένο και διάφορες γεύσεις από μαρμελάδες. Εαν δεν σε βολεύει να το φας με το κουτάλι, μπορείς να ζητήσεις να στο «μεταμορφώσουν» σε ένα σουπερ γευστικό smoothie!\nΌποια ώρα κι αν περάσεις από τον αγαπημένο φούρνο της λεωφόρου Γούναρη, θα σου κάνει εντύπωση η ουρά που σχηματίζεται από ανθρώπους κάθε ηλικίας που επιθυμούν να κάνουν δική τους μια λαχταριστή χωριάτικη τυρόπιτα ή ένα κομμάτι παραδοσιακού αμερικάνικου cheesecake φούρνου. Και κάπου ανάμεσα τους βρίσκεσαι κι εσύ, κρατώντας το δικό σου σνακ. Το αν έχει πολλά λιπαρά ή αν ακολουθεί τους κανόνες της υγεινής διατροφής, λίγη σημασία έχει. Γιατί το μόνο σίγουρο είναι ότι η γεύση του θα ξεπεράσει τις προσδοκίες σου.\nΓούναρη 39 και Αθανάτου 1


Η Eυρωπαϊκή Eπιτροπή έχει τοποθετήσει την καταπολέμηση της φτώχειας στο επίκεντρο της οικονομικής και κοινωνικής ατζέντας της και της ατζέντας της για την απασχόληση – στη στρατηγική «Ευρώπη 2020» . Οι αρχηγοί των κρατών και κυβερνήσεων συμφώνησαν μια σημαντική καινοτομία: έναν κοινό στόχο, σύμφωνα με τον οποίο η Ευρωπαϊκή Ένωση θα πρέπει να βγάλει τουλάχιστον 20 εκατομμύρια ανθρώπους από τη φτώχεια και τον κοινωνικό αποκλεισμό την επόμενη δεκαετία.\nΘα ακολουθήσουν τώρα συμπληρωματικοί εθνικοί στόχοι και για τα 27 κράτη μέλη .


«Survivor» στις καρδιές τους: Η οικογένεια του Πατρινού Γιώργου Ασημακόπουλου μιλάει για τον δικό της “μαχητή” – dete | Eιδήσεις | Πάτρα | Δυτική Ελλάδα\nΔευτέρα, 21.06.2021, 4:59 πμ\n21 Ιουνίου, 2021 4:59 πμ\nΤην περηφάνεια τους και την αγάπη τους εκφράζει η οικογένεια του Γιώργου Ασημακόπουλου, του Πατρινού που διαγωνίζεται αυτόν τον καιρό στο Survivor. Η μητέρα του Σάντυ, ο πατέρας του Κώστας και ο αδερφός του ο Γιάννης μίλησαν στον «Κόσμο» και δεν έκρυψαν τον ενθουσιασμό τους για την προσπάθεια αυτή του Γιώργου. Ανέφεραν μάλιστα πως δε έχουν χάσει επεισόδιο, και ακόμα όταν βρίσκονται κάπου έξω, το κινητό είναι ανοιχτό για να παρακολουθήσουν τον Γιώργο.\nΗ απόφασή του για το Survivor\nΤο συζητούσε πολύ πως αν θα πήγαινε σε κάποιο ριάλιτι αυτό θα ήταν το survivor επειδή είναι αγωνιστικό, έχει εξωτικά μέρη, του αρέσουν τα αθλήματα και είναι γενικότερα μια μοναδική εμπειρία, αναφέρει ο αδερφός του Γιάννης. Ωστόσο οι δικοί του το έμαθαν μόλις 5 ημέρες πριν, αναφέρει χαρακτηριστικά η μητέρα του Σαντυ. «Δεν ξέρουμε αν θα κερδίσει αλλά μακάρι να το κερδίσει κάποιος ο οποίος είναι ικανός και αξίζει αγωνιστικά», τονίζει ο αδερφός του λέγοντας ταυτόχρονα πόσο περήφανοι είναι που κατάφερε το δικό τους παιδί να φτάσει τόσο ψηλά στο παιχνίδι.\nΔύσκολο το Πάσχα χωρίς το Γιώργο\nΙδιαίτερη ήταν η χαρά της οικογένειας Ασημακόπουλου που κέρδισε η ομάδα του το έπαθλο και έκανε Πάσχα με τη δεύτερη οικογένειά του τους τελευταίους μήνες. «Ήταν σαν να γιορτάζαμε μαζί με τον Γιώργο. Ο Γιώργος μας έλειψε όμως πολύ γιατί είμαστε πολύ δεμένοι σαν οικογένεια γιατί τέτοιες μέρες ήμασταν μαζί. Κάνουμε γιορτές πάντα οικογενειακά. Ήταν λίγο λυπητερό για μας που δεν τον είχαμε στο τραπέζι αλλα χαιρόμαστε που τον βλέπαμε έτσι δυνατό», λένε χαρακτηριστικά.\nΠώς κρίνουν τους υπόλοιπους παίκτες\n«Όλοι οι παίκτες είναι αγαπητοί προς εμάς. Κάποιοι χαρακτήρες διαφέρουν από τους άλλους και αυτό είναι λογικό. Όλα τα παιδιά άγωνιστικά είναι στο ίδιο επίπεδο. Και ο Ηλίας και η Καρολίνα είναι από τους αγαπημένους μας παίκτες, αφού έχουν έρθει και πιο κοντά με τον Γιώργο αλλά και ο Τριαντάφυλλος με τον οποίο κάνουν χιούμορ μαζί και περνάνε όμορφα σε αυτές τις δύσκολες συνθήκες», αναφέρει ο αδερφός του Γιώργου, Γιάννης\nΟ Γιώργος ως παιδί\nΜικρός ήταν πολύ καλό παιδί, πρόσχαρος και κοινωνικός. Ήταν καθαρά αγωνιστικός τύπος ενώ του άρεσε πολύ και η γυμναστική. Από πολύ μικρός πάντως το μόνο σίγουρο ήταν πως του άρεσαν πολύ τα αθλήματα από μικρό παιδί. Ήταν ιδιαίτερα δραστήριος, του άρεσαν τα ταξίδια. Μόλις πέρασε στο Πανεπιστήμιο στην Πάτρα μετά έφυγε και πήγε στην Αθήνα στην Γλυφάδα και εγκαταστάθηκε εκεί ανοίγωντας τα δικά του μαγαζιά και άλλο ένα τρίτο με αντρικά ενώ ακολούθησε και το τελευταίο στη Κηφισιά. Φαινόταν ότι ήταν ανήσυχο πνεύμα και του άρεσε να φεύγει και να δημιουργεί.\nΤι θα του πείτε όταν τον δείτε πρώτη φορά;\nΣτη συγκεκριμένη ερώτηση η απάντησή τους ήταν σχεδόν κοινή αφού όλοι στην οικογένεια του Γιώργου το πρώτο που θέλουν να κάνουν είναι να τον αγκαλιάσουν και να τον φιλήσουν.\n«Θα του πω ότι μου έλειψε πολύ, ότι τον αγαπάω και δεν μπορώ να πιστέψω ότι κατάφερε να αντέξει κάτω από τέτοις συνθήκες τόσο πολύ. Θα τον αγκαλιάσω σίγουρα, θα τον φιλήσω και μπορεί να μην μιλήσω κιόλας. Μόνο που θα τον έχω στα χέρια μου μπορεί να μη χρειαστεί καν να μιλήσω. Μπορεί και να μην έχω καν λόγια να πω», απάντησε η μητέρα του Σάντυ.\n«Θα τον αγκαλιάσω και ξέρει πως με ένα δικό μου και ένα δικό του χαμόγελο θα καταλάβουμε πολλά κοιτάζοντας ο ένας τον άλλον. Θα του πω πως ήταν εκπληκτικός και μας άρεσε πάρα πολύ και ότι μας έλειψε πολύ η καθημερινή επικοινωνία που είχαμε», είπε ο αδερφός του Γιάννης\n«Το μόνο πράγμα που θα του πω αφού τον αγκαλιάσω και θα τον φιλήσω, είναι ένα μπράβο που μπόρεσε και άντεξε σε αυτές τις συνθήκες. Ένα μπράβο και πολλά συγχαρητήρια», ανέφερε ο πατέρας του Κώστας.\nΠάτρα: Το "Γεύμα Στήριξης" επέστρεψε


Σχόλιο inhua: Τέσσερις λόγοι για τους οποίους η οικονομία της Κίνας θα απογοητεύσει ξανά τους αρνητές – Silk Road Greek\nΚαθώς ορισμένα δυτικά μέσα ενημέρωσης μιλούν για το «μεγάλο πλήγμα» που έχει επιφέρει στην οικονομία η δυναμική πολιτική της Κίνας κατά του μηδενικού COVID-19, παραμελούν ένα από τα μεγαλύτερα χαρακτηριστικά της – την ανθεκτικότητά της.\nΦυσικά, όλα τα μέτρα κατά της επιδημίας έχουν ένα τίμημα και υπήρξε βραχυπρόθεσμη πτωτική πίεση στην κινεζική οικονομία. Αλλά θα ήταν κοντόφθαλμο να πιστέψουμε ότι αυτό θα ακρωτηριάσει την ανάπτυξη της δεύτερης μεγαλύτερης οικονομίας του κόσμου.\nΠρώτα απ ‘όλα, η Κίνα έχει φροντίσει να παρακολουθεί τη διάρκεια και το εύρος όλων των μέτρων κατά της επιδημίας και η συντριπτική πλειοψηφία του λαού της εξακολουθεί να απολαμβάνει μια κανονική ζωή, απαλλαγμένη από τα δεινά της επιδημίας.\nΕπιπλέον, μπορούμε να είμαστε βέβαιοι ότι ο οικονομικός κόμβος της Σαγκάης θα ανακάμψει από τα μέτρα κατά της επιδημίας, και αυτό ισχύει και για το υπόλοιπο έθνος.\nΗ Κίνα έχει πάνω από δύο χρόνια εμπειρία, καθώς και ιστορικό που μιλά από μόνη του στον συντονισμό της πρόληψης της επιδημίας και της οικονομικής ανάπτυξης.\nΔεύτερον, με καλύτερη από την αναμενόμενη ανάπτυξη το πρώτο τρίμηνο, η οικονομία της Κίνας ξεκινάει σταθερά φέτος. Ξεπέρασε τις προσδοκίες της αγοράς με ετήσια αύξηση 4,8%, πολύ πάνω από 4% το προηγούμενο τρίμηνο.\nΤην ίδια περίοδο, οι συνολικές εισαγωγές και εξαγωγές αγαθών της Κίνας αυξήθηκαν κατά 10,7% σε ετήσια βάση, ενώ οι καταβεβλημένες άμεσες ξένες επενδύσεις (FDI) αυξήθηκαν κατά 25,6% σε ετήσια βάση.\nΑυτή η σταθερή αρχή δείχνει μόνο ότι η δυναμική της βιώσιμης οικονομικής ανάκαμψης της Κίνας παραμένει αμετάβλητη. Η Κίνα συνεχίζει να αντλεί από τη σειρά ισχυρών οικονομικών μεγεθών της, όπως οι βιομηχανικές αλυσίδες εφοδιασμού της και η κολοσσιαία καταναλωτική της αγορά.\nΤρίτον, η Κίνα έχει ήδη αναπτύξει μια σειρά από υποστηρικτικές πολιτικές για την αντιμετώπιση των επιπτώσεων της αναζωπύρωσης του COVID-19.\nΗ Λαϊκή Τράπεζα της Κίνας, η κεντρική τράπεζα, ανακοίνωσε μείωση του δείκτη υποχρεωτικών αποθεματικών κατά 0,25 ποσοστιαίες μονάδες από τις 25 Απριλίου, εισάγοντας ρευστότητα 530 δισεκατομμυρίων γιουάν (περίπου 82 δισεκατομμύρια δολάρια ΗΠΑ) στην αγορά.\nΗ κεντρική τράπεζα, μαζί με την Κρατική Διοίκηση Συναλλάγματος, κυκλοφόρησαν από κοινού αυτήν την εβδομάδα 23 μέτρα για να βοηθήσουν τις επιχειρήσεις που έχουν πληγεί από την τελευταία αναζωπύρωση του COVID-19 να βελτιώσουν την εγχώρια οικονομική κυκλοφορία και να διευκολύνουν τις εξαγωγές.\nΤο 2022, το ταμείο επαναδανεισμού 400 δισεκατομμυρίων γιουάν που στοχεύει ειδικά τις πολύ μικρές και μικρές επιχειρήσεις θα συνεχίσει να χρησιμοποιείται σε κυλιόμενη βάση και η ποσόστωση μπορεί να επεκταθεί εάν είναι απαραίτητο.\nΆλλες υποστηρικτικές πολιτικές περιελάμβαναν τον καθορισμό ποσόστωσης 3,65 τρισεκατομμυρίων γιουάν για ομόλογα ειδικού σκοπού που εκδίδονται από την τοπική κυβέρνηση για τη χρηματοδότηση κατασκευαστικών έργων, περικοπές φόρων και τελών αξίας 2,5 τρισεκατομμυρίων γιουάν το 2022 και προκαταβολή για την κατασκευή μεγάλων έργων.\nΚαι τελευταίο αλλά εξίσου σημαντικό, η Κίνα είναι γνωστή για το ότι διαθέτει μια εκτενή εργαλειοθήκη πολιτικής που μπορεί να χρησιμοποιήσει για να τονώσει την οικονομία, όπως το μεγάλο απόθεμα μετρητών που διατηρούν οι εμπορικές τράπεζες.\nΥπάρχει ακόμη πολύ περιθώριο προσαρμογής της νομισματικής και δημοσιονομικής πολιτικής, συμπεριλαμβανομένης της ένεσης περισσότερης ρευστότητας και περισσότερων περικοπών φόρων και τελών.\nΟ Κινέζος υπουργός Οικονομικών Liu Kun δήλωσε, σε άρθρο που δημοσιεύτηκε στις 16 Απριλίου, ότι η προληπτική δημοσιονομική πολιτική θα είναι εμπροσθοβαρής και θα εφαρμοστεί πλήρως.\nΟι πολιτικές πρέπει να εκδοθούν το συντομότερο δυνατό με τα κεφάλαια να διατίθενται έγκαιρα για τη δημιουργία οικονομικών δραστηριοτήτων και τη σταθεροποίηση της οικονομίας, είπε ο Liu στο άρθρο στο Qiushi Journal, ένα εμβληματικό περιοδικό της Κεντρικής Επιτροπής του Κομμουνιστικού Κόμματος της Κίνας.\nΣυνολικά, κάθε αμερόληπτο μάτι μπορεί να δει ότι η Κίνα είναι έτοιμη να ξεπεράσει τις προκλήσεις που βρίσκονται μπροστά μας, να επιτύχει σταθερή οικονομική ανάπτυξη και να συμβάλει περαιτέρω στην παγκόσμια οικονομική ανάκαμψη.\nΟ Κινέζος ΥΠΕΞ συνομίλησε με τον ομόλογό του από το Αζερμπαϊτζάν για την 30ή επέτειο των διπλωματικών δεσμών


Σημαντική άνοδος των σεξουαλικά μεταδιδόμενων νοσημάτων, μεταξύ αυτών και των κονδυλωμάτων, παρατηρείται το καλοκαίρι, σύμφωνα με τους ειδικούς, καθώς η καλοκαιρινή περίοδος -ιδιαίτερα για τους νέους- είναι συνδεδεμένη με ερωτικές περιπέτειες, με αναζήτηση νέων συγκινήσεων και νέων συντρόφων.\nΌπως εξηγεί ο κ. Ξιάρχος, σύμφωνα με το ΑΠΕ-ΜΠΕ, ο ιός HPV (Human papillomavirus) ή ιός των ανθρώπινων θηλωμάτων, είναι στην πραγματικότητα μια οικογένεια ιών, η οποία περιλαμβάνει περισσότερα από 150 στελέχη. Τριάντα απ” αυτά είναι σεξουαλικώς μεταδιδόμενα, τα μισά απ” αυτά είναι υψηλού κινδύνου, με τα στελέχη 16 και 18 να ευθύνονται για το 70% των καρκίνων του τραχήλου της μήτρας».\nΜιλώντας με τον ουρολόγο-ανδρολόγο κ.Βασιλειάδη Παναγιώτη μας εξήγησε επίσης ότι το έντονο στρες,η κακή διατροφή και η έλλειψη ύπνου είναι κάποιοι παράγοντες που εξασθενούν τον οργανισμό και τον κάνουν πιο ευάλωτο στον ιό HPV.Όταν αυτά συνοδεύονται με μακροχρόνιο κάπνισμα και χρήση αλκοόλ αντιλαμβάνεστε ότι με αυτή την επιπλέον επιβάρυνση γινόμαστε ακόμα περισσότερο ευάλωτοι.Μας επέστησε την προσοχή μας στο λάθος που γίνεται κατά την χρήση ξυραφιού για το ξύρισμα της περιοχής του εφηβαίου και των γεννητικών οργάνων,όπου πολλές φορές προκαλείται τραυματισμός δημιουργώντας πληγή.Δίνοντας έτσι τη δυνατότητα στον ιό της ανάπτυξης του στην τραυματισμένη περιοχή.\nΤα κονδυλώματα προσβάλλουν το δέρμα γύρω και πάνω στα γεννητικά όργανα, τον πρωκτό αλλά και το βλεννογόνο του κόλπου και του ορθού. Η διάγνωση των κονδυλωμάτων που βρίσκονται στα έξω γεννητικά όργανα γίνεται με απλή κλινική εξέταση. Όμως για να αποκλειστεί η πιθανότητα ύπαρξής τους στον κόλπο ή τον πρωκτό επιβάλλεται η διενέργεια ορθοσκόπησης και κολποσκόπησης με ταυτόχρονη βιοψία ή τεστ Παπανικολάου. Υπάρχουν βεβαίως και νεώτερης γενιάς εξετάσεις που χρησιμοποιούνται για την ανίχνευση και τυποποίηση του ιού (HPV DNA test) ή εξετάζουν την επιθετικότητά τους (HPV mRNA test).\nΕτικέτες: κονδυλωματα, ΜΟΛΥΝΣΗ\nΗμερομηνία Δημοσίευσης: 1/9/2015 3:32:30 μμ


Στα 14.6 εκατ. ευρώ ανέρχονται τα εν εξελίξει έργα στη Σκιάθο - Ypodomes.com\nΠΗΓΗ Φωτογραφίας: Γραφείο Τύπου Περιφέρεια Θεσσαλίας\nΈργα συνολικού προϋπολογισμού 14.689.000 ευρώ έχει σε εξέλιξη η Περιφέρεια Θεσσαλίας, μόνο τον τελευταίο χρόνο, στο νησί της Σκιάθου.\n«Πρόκειται για μεγάλα αναπτυξιακά έργα με πράσινο περιβαλλοντικό αποτύπωμα, που προστατεύουν το περιβάλλον και τη δημόσια υγεία, αναβαθμίζουν την ποιότητα ζωής στο νησί και δημιουργούν προστιθέμενη αξία για την βιώσιμη τουριστική ανάπτυξη» δηλώνει ο Περιφερειάρχης Θεσσαλίας Κώστας Αγοραστός, μετά την περιοδεία που πραγματοποίησε μαζί με την Αντιπεριφερειάρχη Μαγνησίας και Σποράδων Δωροθέα Κολυνδρίνη στο νησί.\n«Σε συνεργασία με τη Δημοτική Αρχή και τον Δήμαρχο Σκιάθου Θοδωρή Τζούμα, εργαζόμαστε μεθοδικά και προετοιμάζουμε το μέλλον και την επόμενη μέρα στη Σκιάθο, αξιοποιώντας όλα τα χρηματοδοτικά εργαλεία που διαθέτουμε. Συνολικά στη Σκιάθο η Περιφέρεια Θεσσαλίας έχει ολοκληρώσει και υλοποιεί 35 έργα προϋπολογισμού 36,2 εκατομμυρίων ευρώ, ενώ μόνο τον τελευταίο χρόνο, η Περιφέρεια Θεσσαλίας έχει σε εξέλιξη έργα ύψους 14,7 εκατομμυρίων ευρώ στο νησί . Και συνεχίζουμε τη συνεργασία μας με τον Δήμο, ο οποίος είναι καθόλα έτοιμος, στο μεγάλο πρόγραμμα των Γαλάζιων Σημαίων αλλά και στο νέο αναπτυξιακό εργαλείο της Ολοκληρωμένη Χωρικής Επένδυσης (ΟΧΕ) νήσων Σποράδων, που φέρνει έργα προϋπολογισμού άνω των 50 εκατομμυρίων ευρώ στα νησιά της Θεσσαλίας» προσθέτει ο Περιφερειάρχης.\nΤα υπό εξέλιξη έργα της Περιφέρειας Θεσσαλίας στη Σκιάθο\n-Αντιπλημμυρικά έργα 2.356.000 ευρώ, αποκατάστασης και διευθέτησης ρεμάτων στις περιοχές «Τρούλος», «Αχλαδιές», «Κουκουναριές» και «Πλατανιάς – Αγ. Παρασκευή»\n-Χρηματοδότηση της συνέχισης λειτουργίας του Κέντρου Κοινότητας Σκιάθου μέχρι τις 30-6-2022, με συνολικό προϋπολογισμό 70.000 ευρώ\n-Κατασκευής νέων πεζοδρομίων στην οδό Σκιάθου – Κουκουναριών με προϋπολογισμό 300.000 ευρώ\n-Αποκατάσταση βλαβών του επαρχιακoύ οδικού δικτύου νήσου Σκιάθου με προϋπολογισμό 1.500.000 ευρώ\n-Στερέωση και αποκατάσταση Κάστρου Σκιάθου και κτηρίων οικισμού στο εσωτερικό του, με προϋπολογισμό 2.828.200 ευρώ\n-Κατασκευή Μονάδας Επεξεργασίας Βιοαποβλήτων (ΜΕΒΑ), με προϋπολογισμό 1.214.339,99 ευρώ\n-Προγραμματική σύμβαση για τη «Μελέτη επέκτασης ΧΥΤΑ Σκιάθου» με προϋπολογισμό 170.748,88 ευρώ(από το Πρόγραμμα Δημοσίων Επενδύσεων της Περιφέρειας)\n-Προγραμματική σύμβαση για συμπληρωματικά έργα ύδρευσης πόλης Σκιάθου, με προϋπολογισμό 970.000 ευρώ και έργο αποχέτευσης και επέκτασης ΕΕΛ περιοχής Κουκουναριών- Τρούλου Σκιάθου, με προϋπολογισμό 3.780.000 ευρώ (από το ΦΙΛΟΔΗΜΟΣ ΙΙ)\n-Καθαρισμός ρεμάτων νήσου Σκιάθου, με προϋπολογισμό 500.000 ευρώ\nΣχετικά Άρθρα:Έργα ΠόληςΚτιριακά και Έργα ΠόληςΚώστας ΑγοραστόςΠεριφέρεια ΘεσσαλίαςΣκιάθος


Αρχική σελίδαΥΓΕΙΑ - ΙΑΤΡΙΚΗΜητρότητα: Η «ενσυνειδητότητα» μπορεί να είναι ιδιαίτερα χρήσιμη για τις μέλλουσες και νέες μητέρες\nPosted by - Giorgos Ster on - 5/29/2017 02:11:00 μ.μ.\nΜία νέα επιστημονική μελέτη από ειδικούς του Πανεπιστημίου του Wisconsin-Madison και του Πανεπιστημίου της Καλιφόρνιας στο Σαν Φρανσίσκο δείχνει ότι η «ενσυνειδητότητα» (mindfulness), δηλαδή μία κατάσταση κατά την οποία κάποιος είναι επικεντρωμένος και έχει επίγνωση για το τι ακριβώς συμβαίνει,\nμπορεί να βοηθήσει σημαντικά στη διαχείριση του φόβου και του πόνου κατά τη διάρκεια του τοκετού, βελτιώνοντας τη συνολική εμπειρία των γυναικών και να μειώσει τα συμπτώματα της κατάθλιψης κατά τη διάρκεια της εγκυμοσύνης και της λοχείας.\nΔΕΛΤΙΟ ΤΥΠΟΥ ενσυνειδητότητα μητρότητα νέες μητέρες ΥΓΕΙΑ - ΙΑΤΡΙΚΗ


10 Οκτωβρίου 2018 | Ηλίας Δημόπουλος\nΠαίζουν: Όρσον Γουέλς, Ζαν Μορό, Κιθ Μπάξτερ\nΜεταφρασμένος τίτλος; “Οι καμπάνες του μεσονυκτίου”\nΔεν υπάρχει κανένας δημιουργός στην ιστορία του κινηματογράφου στον οποίον η απόσταση της τεχνικής εκτέλεσης και των επί μέρους στοιχείων είναι τόσο προς όφελος της ουσίας και του συνόλου.\nΟ Φάλσταφ, μία από τις τρεις ταινίες (δεν μετρώ ντοκιμαντέρ γυρισμάτων, μικρομηκάδικα και ανολοκλήρωτα) της ώριμης ηλικίας του Όρσον Γουέλς, βρίθει τεχνικών προβλημάτων (το ντουμπλάρισμα, η εγγραφή γενικά του ήχου, το μπούμ που φαίνεται, το κάποιες στιγμές ασυγχρόνιστο μοντάζ) σε τέτοιο βαθμό που, με τα σημερινά κριτήρια, νομίζεις πως βλέπεις ένα rough cut της ταινίας, μια ταινία που δεν υπέστη ποτέ την επιμέλεια ενός post production. Συχνό το κακό. Καμμιά ταινία του Γουέλς από τους Υπέροχους Άμπερσονς (1942) και μετά, δεν είναι ελεύθερη τέτοιων προβλημάτων -ίσως με την εξαίρεση λίγο του Stranger (1946).\nΌλες τους έχουν κοινά προβλήματα “ποιότητας κατασκευής”, που θα ‘λεγε κάποιος και σε μια κριτική ενός αυτοκινήτου. Οι ταινίες του Γουέλς είναι αφινίριστες. Τι σοβαρό σφάλμα που μια ασήμαντη τέτοια λεπτομέρεια έχει “βοηθήσει” το απαίδευτο σημερινό κοινό να προσπερνά τις ταινίες του σαν μουσειακές καλλιτεχνίες ημιτέλειας. Τι μεγάλο κρίμα που δεν αντιλαμβάνεται την ιστορική δικαιοσύνη που τοποθετεί τον Γουέλς πρώτο μεταξύ ίσων στο βάθρο των κινηματογραφικότερων δημιουργών.\nΑυτό ανοίγει βέβαια μια κουβέντα. Που εδώ τουλάχιστον μπορώ να συνοψίσω λέγοντας πως η αντίληψη του Γουέλς για το πλάνο, ο συσχετισμός της εικόνας με τον ήχο (που τεχνικότητες δεν μπορούν να θολώσουν) και, κυριότερα, ο ρυθμός της αφήγησης με το ντεκουπάζ (η διαδοχή των πλάνων) και την ταχύτητα του μοντάζ, είναι χωρίς αντίπαλο. Όλοι οι υπόλοιποι κατάφεραν (ή καταφέρνουν) μια τεχνική αρτιότητα, ποτέ όμως δεν βρίσκουν την εκφραστική, πλαστική εντέλεια του Γουέλς.\nΤο σινεμά του Ουέλς είναι πολλαπλασιασμός των μερών του, έχει διαρκώς συναίσθηση του όλου. Το κυρίως σώμα του διάδοχου σινεμά δεν είναι παρά μια υποδιαίρεση σε βινιέτες, set-pieces και δεξιοτεχνίες του μερικού. Όμως ο Γουέλς είναι καλλιτέχνης, όχι τεχνίτης. Η ταινία είναι ένα διαμέρισμα που καλείσαι να ζήσεις, όχι μια κουζίνα με καλές βρύσες και σωστά εφαπτόμενο πλακάκι.\nΧτισμένος γύρω από τέσσερα έργα του Σαίξπηρ, ο Φάλσταφ μιλά για το ασύμβατο εξουσίας και ηθικής (αφοριστικά στην γουελσικήν, “ένας βασιλιάς δεν μπορεί να είναι καλός”), μιλά για την απόχρωση μιας ηθικής διοίκησης που ανθρώπινα όμως αποτυγχάνει οικτρά (παρά την συγχωρετικότητά του ο Ερρίκος ο Ε’ έχει ήδη πληγώσει θανάσιμα τον Φάλσταφ), μιλά για το σινεμά – η βαθιά ανθρώπινη καλωσύνη ενός φτωχοδιάβολου ψευταρά (πόσο συγκινητική αυτοαναφορά όμως…) που ψεύδεται ακριβώς για να διασκεδάσει ή και να τονώσει τον εγωϊσμό των ακροατών του – και οπωσδήποτε μιλά συνταρακτικά, ευθέως και από ερμηνευτικής πλευράς για μένα, για τα γηρατειά και την ασυγχώρητη αδυναμία τους.\nΟ Γουέλς, μόλις κρυμμένος πίσω από κιλά καλοβαλμένου σαιξπηρισμού (κλείνει εδώ η σαιξπηρική τριλογία του μετά τον Οθέλλο και τον Μάκβεθ) και ελάχιστης, συγκριτικά με άλλες ταινίες του, σκηνοθετικής βιρτουοζιτέ του, προτείνει το θηριώδες σαρκίο του προς βορά (ιστορίας και θεατή), αυτοδιαλυόμενος σε κάθε στροφή της πλοκής και του διαλόγου, προκειμένου να προικίσει την ιστορία του με νόημα και συναίσθημα. Ο καλόκαρδος Φάλσταφ, με όλη την δειλία, την ψευτοπαλλικαριά, τα μυθεύματα, τη νωχελικότητα του όγκου του, τα κρασοπότηρα και τις περιπτύξεις του με την 13 μεν χρόνια νεότερη Μορώ, αλλά που στο φιλμ μοιάζει ακόμα και κόρη του (δίνοντας και μια υπόνοια πατρικής, ή και αιμομικτικής, σχέσης), δεν είναι παρά «ένας από μας», ένας παραμυθάς σκηνοθέτης ακόμα-ακόμα, που στα πενήντα του (που μοιάζουν πολλά παραπάνω), έχει κάνει αυτά που άλλοι μόνο ονειρεύτηκαν και τώρα πια κατάκοπος και πάντα ανθρωπιστής αρκείται σε μικρές χαρές (για τον ίδιο) και μεγάλα παραμύθια (για τους άλλους) αναγνωρίζοντας πως οι μεγάλες μάχες (η αγωνία χρηματοδότησης μιας επόμενης ταινίας) δεν μπορούν πια να δοθούν.\nΜένει η παραμυθοειδής περιγραφή του Λίγου ως Άθλου και το ανθρωπιστικό ποντάρισμα πως θα εξακολουθήσουμε να τον δεχόμαστε στην παρέα μας. Δραματουργικά, γνωρίζει την εκ των προτέρων αποτυχία του (ο φίλος θα τον προδώσει), κινηματογραφικά ξέρουμε πως ο Γουέλς (όχι αυτός του Πολίτη Κέιν, αυτός του Αρκάντιν, της Δίκης και της Αθάνατης Ιστορίας) έχασε και την στήριξη του φιλοθεάμονος κοινού. Τουλάχιστον δείτε, με άλλα μάτια, ασυνήθιστα κι ερωτευμένα, τον γιγάντιο, αγαπησιάρη Φάλσταφ του.


Σωματεία ΣΤΑΣΥ: Δυστυχώς η υπομονή έφτασε στο ζενίθ. Το φιλότιμο εξατμίστηκε - Εργολαβικοί Εργαζόμενοι\nΦτάσαμε λοιπόν στο σημείο, για το οποίο μιλάμε τόσο καιρό.\nΠαρά λίγο να θρηνήσουμε θύμα. Ευτυχώς … παρά λίγο…\nΟ συνάδελφος που ξυλοκοπήθηκε από δύο ΑΝΑΝΔΡΟΥΣ επιβάτες κατά την μετάβασή του στη βάρδια, επειδή έπραξε το αυτονόητο, ευτυχώς είναι καλά και τη γλίτωσε με δύο κατάγματα στην περιοχή της κεφαλής.\nΕνήργησε λοιπόν με τη λογική που ενεργούν ΟΛΟΙ οι εργαζόμενοι, θέλοντας να προστατέψει τους συμπολίτες του, από δύο «ατίθασους» νεαρούς που προσβλήθηκαν από τις συστάσεις του για κόσμια συμπεριφορά μέσα σε συρμό. Να φορέσουν μάσκα δηλαδή και να μετακινήσουν τα πόδια τους από τα καθίσματα επιβατών.\nΈχουμε χάσει το μέτρημα για το πόσες φορές έχουμε κάνει αναφορές και νύξεις για το τεράστιο θέμα της ασφάλειας των εργαζομένων και κατ’ επέκταση των επιβατών.\nΈχουμε χάσει το μέτρημα για το πόσες φορές έχουμε καταδείξει την σχεδόν ανύπαρκτη αστυνόμευση στους σταθμούς. Οι εργαζόμενοι και οι επιβάτες είναι έρμαια και βορά στις διαθέσεις του οποιουδήποτε, ανά πάσα ώρα και στιγμή. Δυστυχώς κάποιοι κωφεύουν και ελπίζουμε αυτό να μην καταστεί μοιραίο. Νομοτελειακά όμως, θα γίνει και τότε θα είναι αργά. Προφανώς όμως, όταν κάποιος δεν βιώνει στο πετσί του τον κίνδυνο και την απειλή, όταν κάποιοι πίσω από ένα γραφείο απλά αρχειοθετούν την οποιαδήποτε αναφορά και ανάδειξη τέτοιων προβλημάτων, όταν η επίτευξη λογιστικών επιτυχιών είναι αυτοσκοπός με κάθε κόστος…αυτά συμβαίνουν. Τόσα χρόνια τώρα, έχουμε γίνει μάρτυρες πολλών περιστατικών.\nΔυστυχώς η κοινή γνώμη, έχει την εντύπωση ότι μια «βόλτα» με το μετρό ή τον παλιό ηλεκτρικό, μέσα σε ένα καθαρό και υποτιθέμενα ασφαλές περιβάλλον, αυτόματα συνεπάγεται μια ασφαλή και καθαρή δουλειά για τους εργαζόμενους που το λειτουργούν. Δεν φταίει βέβαια ο απλός κόσμος για αυτή τη λανθασμένη εντύπωση. Ένας είναι ο φταίχτης.\nΤο φιλότιμο των εργαζομένων που δημιουργεί τέτοιες ψευδαισθήσεις και διαστρεβλωμένες εικόνες για το τι πραγματικά συμβαίνει πίσω από τα φώτα και τους γυαλισμένους γρανίτες. Για τις κωμικοτραγικές συνθήκες και παλινωδίες που χαρακτηρίζουν κατά καιρούς την εκάστοτε πολιτική ηγεσία και τις διοικήσεις. Έχουμε γίνει λήπτες υποσχέσεων κατά το παρελθόν, για ένα πλήρες σχέδιο ασφάλειας και αστυνόμευσης στο δίκτυό μας. Οι συμφωνίες μεταξύ υπουργείων (Μεταφορών – Προστασίας του Πολίτη) για ένα τέτοιο σχέδιο, με αντάλλαγμα την έκδοση καρτών μετακίνησης στους αστυνομικούς, τελικά γράφτηκαν στο χιόνι… «Πάντων χρημάτων μέτρον άνθρωπος» έλεγε ο Πρωταγόρας, αλλά κάποιοι μάλλον τα θεωρούν δύσκολα αρχαία ελληνικά και χάνονται στη μετάφραση.\nΔυστυχώς η υπομονή έφτασε στο ζενίθ. Το φιλότιμο εξατμίστηκε. Τα ψέματα τελείωσαν… Η εξακολουθητική αντιμετώπιση των ζητημάτων ασφαλείας των εργαζομένων και των επιβατών, κατά αυτό τον τρόπο, πλέον θεωρείται ύποπτη και επικίνδυνη. Καμία δικαιολογία δεν θα λαμβάνεται ως σοβαρή από εδώ και στο εξής. Ήρθε η ώρα κάποιοι να κάνουν σωστά τη δουλειά τους. Όποιοι κι αν είναι αυτοί.\nPrevious Στηρίξτε τους εποχικά εργαζόμενους τώρα/ Ακόμα δεν έχουν πληρωθεί το επίδομα ανεργίας όσοι έκαναν αίτηση τον Νοέμβρη!


Tonawanda: Προσφορές ξενοδοχείων τελευταίας στιγμής - TripAdvisor\nTonawanda: Προσφορές ξενοδοχείων τελευταίας στιγμής\nΕιδοποίηση τιμών: Tonawanda: Οι τιμές ξενοδοχείων είναι σταθερές. Είναι η κατάλληλη στιγμή για να κάνετε κράτηση!\nΝο 1 από 14 ξενοδοχεία με την καλύτερη σχέση ποιότητας-τιμής: Tonawanda\nΝο 2 από 14 ξενοδοχεία με την καλύτερη σχέση ποιότητας-τιμής: Tonawanda\nΝο 3 από 14 ξενοδοχεία με την καλύτερη σχέση ποιότητας-τιμής: Tonawanda\nΝο 4 από 14 ξενοδοχεία με την καλύτερη σχέση ποιότητας-τιμής: Tonawanda\nΝο 5 από 14 ξενοδοχεία με την καλύτερη σχέση ποιότητας-τιμής: Tonawanda\nΝο 6 από 14 ξενοδοχεία με την καλύτερη σχέση ποιότητας-τιμής: Tonawanda\nΝο 7 από 14 ξενοδοχεία με την καλύτερη σχέση ποιότητας-τιμής: Tonawanda\nΝο 8 από 14 ξενοδοχεία με την καλύτερη σχέση ποιότητας-τιμής: Tonawanda\nΝο 9 από 14 ξενοδοχεία με την καλύτερη σχέση ποιότητας-τιμής: Tonawanda\nΝο 10 από 14 ξενοδοχεία με την καλύτερη σχέση ποιότητας-τιμής: Tonawanda\nΆλλα μέρη για να μείνετε (Tonawanda)\nΝο 2 από 14 ξενοδοχεία για: Tonawanda\nΝο 3 από 14 ξενοδοχεία για: Tonawanda


Miren Konkuera | !mprográfika\nTag Archives: Miren Konkuera\nExiste una etápa en el proceso creativo donde el artista está completamente metido en su trabajo. Y, es cuando empieza a producir maravillas. Este momento normalmente surge después de muchas vueltas.\nΥπάρχει ένα στάδιο στη δημιουργική διαδικασία , όπου ο καλλιτέχνης είναι εντελώς αφοσιωμένος στο έργο. Και είναι τότε που αρχίζει να παράγει θαύματα. Αυτή η στιγμή έρχεται συνήθως μετά από πολύ παίδεμα.\nMiren está trabajando en un proyecto cerca de Nilo y la obra del Hassan Fathy. Allí, por las orillas la encontramos buscando captar los esquemas de los cultivos y los flujos del río. Ella fiel en la tradición Vasca. Νo tiene miedo y entra en las “trampas” oteizianas, para “cazar el ser”, como comentaba nuestro querido Antonio Verd.\nΗ Miren προετοιμάζει ένα πρότζεκτ κοντά στο Νείλο και το έργο του Χασάν Fathy. Εκεί, στις όχθες τη συναντήσαμε να ψάχνει να “συλλάβει” τα σχήματα καλλιεργειών και τη ροή του ποταμού. Είναι κι αυτή πιστή στην παράδοση των Βάσκων. Δεν φοβάται και μπαίνει στις «παγίδες » του Oteiza, για το “κυνήγι όντος”, όπως σημείωνε ο αγαπημένος μας Antonio Verd.\nNo sé si existe en castellano la expresión “buena caza”, pero como se trata de cultivos y cada vez somos más vegetarianos, sin duda esto tiene pinta de ser una buena cosecha!\nΔεν ξέρω αν υπάρχει στα ισπανικά η φράση «καλό κυνήγι », αλλά δεδομένου ότι αυτόπρόκυται για καλλιέργειες και κάθε φορά είμαστε περισσότερο χορτοφάγοι, χωρίς αμφιβολία πρόκειται για μια καλή σοδειά!\nPartes del proceso del último al primero .. “las vueltas“:\nΚομματάκια από τη διαδικασία από το τέλος στα πρώτα.. όλο το “παίδεμα”:\nDrawings as objects are remains of a movement.\nIn this case, there is a double movement. Drawings were made as graphic responses to the movements and the voluminous folds of silk of Loïe Fuller’s Serpentine Dance (1891). Artwork by Miren Korkuera Iturbe based on a paper-cut of Eva de Miguel Aleman.\nEva graphic response at Loïe Fuller’s Serpentine Dance (1891)\nMiren Korkuera Iturbe\nGraphic answer to bic answers by Miren Korkuera Iturbe.\nGraphic answers are spontaneous drawings that emerged as an impulse that triggers in the view of an image.\n“I hope you answer\n(I’d like to talk to you)\nI hope you answer ”\nfor Miren Korkuera Iturbe, part II\n-Miren, me comentaron que nombrar tus imágenes como imágenes vampiros no era la asociación más acertada. //– Μίρεν, μου είπαν πως η ονομασία των εικόνων σου ως εικόνες-βρικόλακες δεν ήταν και ο πιο πετυχημένος συσχετισμός.\n–Ja, ja, a mi me da igual. //-Χα, χα , εμένα το ίδιο μου κάνει.\n-Parece que sería más adecuado conectar tus imágenes etéreas con otros seres mitológicos, más delicados, como las ninfas. // – Μάλλον θα ήταν πιο πετυχημένο αν συνέδεα τις αιθέριες εικόνες σου με άλλα μυθολογικά πλάσματα, πιο εκλεπτυσμένα, όπως π.χ. οι νύμφες.\n-Pero en ese caso…mira lo que significa LAMIA. Mitología Vasca!”//- Σε αυτή την περίπτωση … κοίτα τι σημαίνει Λάμια. Μυθολογία Βάσκων! “\n“¿Pero una Lamia?”, me pregunté.//“Μα μια Λάμια; “, αναρωτήθηκα.\nSin duda Lamia es otro ser mitológico. Su encanto parece que depende de la cultura. Para los grecolatinos fue una mujer hermosa que finalmente se convirtió en un “monstruo que devoraba los hijos de otras madres, porque Hera mató a sus hijos y desde entonces se puso celosa”. Pero para los vascos, como Miren, Lamia no es un monstruo. “Las lamias (lamiak o laminak) son genios mitológicos a menudo descritos con pies de pato, cola de pescado o garras de algún tipo de ave. Casi siempre femeninos, de una extraordinaria belleza”. Tal vez por eso Miren pensó asociar sus imágenes con Lamia y no con las ninfas.\nΑναμφισβήτητα η Λάμια είναι άλλη μια μυθολογική οντότητα. Αλλά η γοητεία της μάλλον εξαρτάται από ποια κουλτούρα την κοιτάς. Στην ελληνορωμαϊκή μυθολογία η Λάμια ήταν μια όμορφη γυναίκα που τελικά έγινε ένα “τέρας που καταβρόχθιζε τα παιδιά που είχαν άλλες μητέρες”. Για τη μεταμόρφωση ευθύνεται η Ήρα που σκότωσε τα παιδιά της και από τότε η Λάμια έγινε ζηλιάρα-δολοφόνος. Αλλά για τους Βάσκους, όπως η Μίρεν, η Λάμια δεν είναι ένα τέρας. “Η Λαμία ( lamiak ή laminak) είναι μυθολογικά όντα που συχνά οι περιγραφές αναφέρουν ότι έχουν πατούσες πάπιας, ουρά ψαριού ή τα νύχια κάποιου πουλιού. Σχεδόν πάντα είναι θηλυκό, εκπληκτικής ομορφιάς”. Ίσως γι ‘αυτό η Μίρεν σκέφτηκε να συνδέσει τις φωτογραφίες της με τη Λαμία και όχι με τις νύμφες.\nY con esta proposición de Miren para la Lamia se me estropearon los planes para asociar sus imágenes con las “Ninfas” estas creaturas especiales tratadas por Aby Warburg y por Giorgio Agamben con la preciosa frase: como “pausas cargadas de tensiones entre sí”.\nΚαι με αυτήν την πρόταση της Μίρεν για τη Λάμια χάλασαν και τα σχέδιά μου να συνδέσω τις εικόνες της με τις νύμφες αυτά τα μυθικά πλάσματα ερμηνευμένα Aby Warburg και τον Giorgio Agamben με την υπέροχη φράση του: “σαν παύσεις φορτισμένες από τάσεις που δημιουργούνται μεταξύ τους”.\nPero, ¿por qué demonios necesitamos estos seres? ¿Qué hacen los Vampiros, las Ninfas, la Lamia u otros seres mitológicos-ficticios en un blog sobre el dibujar y sus imágenes? ¿Por qué tanta manía para asociar las imágenes con ellos? Y finalmente qué semejanza tienen estas criaturas ficticias con las imágenes? Y de manera más sencilla ¿cual es su imagen? Alguna conexión tendrán todas estas preguntas con las obras de Didi Huberman con célebre “La imagen superviviente” y otras como “La imagen que arde”, “La imagen mariposa”, “Imágenes pesa a todo”, “Cuando las imágenes toman posición” y muchos más, pero cerramos este textito con una frase de Agamben sobre las ninfas y las imágenes del movimiento.\nΑλλά γιατί διάολο χρειάζεται να καταφεύγουμε σε αυτά τα πλάσματα; Τι κάνουν οι Βρικόλακες, οι Νύμφες, η Λάμια και άλλα μυθολογικοφανταστικά όντα σε ένα blog για το σχεδιασμό και τις εικόνες του; Γιατί τόση μανία να συνδεθούν οι εικόνες με αυτά τα πλάσματα; Και εν τέλει τι ομοιότητα έχουν αυτά τα φανταστικά όντα με τις εικόνες; Αλλά και πιο απλά, ποια είναι η εικόνα τους; Κάποια σχέση θα έχουν όλες αυτές οι ερωτήσεις για τις εικόνες με τα έργα του Didi Huberman με διασημότερο το L’Image survivante και αλλά όπως Devant l’image, L’Image ouverte, Images malgré tout, και πολλά πολλά άλλα επί του θέματος, αλλά θα κλείσουμε με μια φράση του Αγάμπεν για τις νύμφες και τις εικόνες της κίνησης.\n“La ambigua relación entre los hombres y las ninfas es la historia de la difícil relación entre el hombre y sus imágenes”.\n” Η διφορούμενη σχέση του ανθρώπου με τις νύμφες είναι η ιστορία της δύσκολης σχέσης ανάμεσα στον άνθρωπο και τις εικόνες του ” .\nAν και οι εικόνες αυτές δεν είναι τρομακτικές, θα μπορούσαμε να τις ονομάσουμε «εικόνες – βρικόλακες ». Παρόλο που δεν είναι σίγουρο αν αυτές οι εικόνες έχουν δική τους οντότητα ή όχι, (αυτό είναι περισσότερο μια υπόθεση τύπου Warburg) μοιάζουν, όπως και οι βρικόλακες, να «αποφεύγουν» συστηματικά το απευθείας φως και, σύμφωνα με τους μύθους, να προέρχονται από μια ανάγκη να προσωποποιήσουν τη «σκιά». Read More\nby miren korkuera iturbe\nFollowing the same logic, the collection is named Leaves of Grass. The title not only affirms the poetic thesis that governs it: all things are equal because the most infinitesimal contains the universe: “I believe a leaf of grass is no less than the journey work of the stars.”\nCharles Eliot Norton, Whitman´s Leaves of Grass 1855 at Aisthesis of Jacques Ranciere p.7\nMiren nombró esta serie “Exodus II”. Aunque el azul de estas huellas no es el azul de Yves Klein era imposible dejar de conectar estos trazos con las performances de Yves Klein y sus obras llamadas “antropométricas” donde la figura humana se introducía como “pincel viviente”. En el caso de los dibujos de Miren conocemos el “pincel” y nos quedan los residuos de sus performances, los reversos del “pincel” para imaginar el resto del espectáculo.\nΗ Μίρεν ονόμασε αυτή τη σειρά “Έξοδος ΙΙ”. Αν και το μπλε από αυτά τα ίχνη δεν είναι το μπλε του Yves Klein κάποιες πινελίες ήταν αδύνατο να μη τις συνδέσω με τις περφορμανς του Klein και τα έργα ονομαζόμενα “ανθρωπομετρικά”, όπου η ανθρώπινη φιγούρα εισαγόταν σαν ένα “ζωντανό πινέλο”. Στην περίπτωση των έργων της Μίρεν γνωρίζουμε μόνο το “πινέλο” ενώ μας έχουν μόνο τα μπλε ίχνη, το “αρνητικό” του ” πινέλου” για να φανταστούμε το υπόλοιπο του θεάματος. Read More\n“Dibujante no hay dibujo,\nse hace dibujo al dibujar”\nParafrasis de Miren Korkuera\n#1 interpretaciones bíblicas, parte II\nMiren Korkuera Iturbe 2014 Interpretaciones Biblicas Éxodos\n“Elegí el exodus y me ha salido solo”, escribió enviando este precioso paisaje. Para esta imagen se utilizó como materia prima el dibujo de la serie estampas pero sobre todo su deseo para el Éxodo (la salida) y el salir de la esclavitud.\n«Διάλεξα την έξοδο και το σχέδιο βγήκε μόνο του», έγραψε στέλνοντας αυτή την εκπληκτική τοπιογραφία. Για αυτή την εικόνα χρησιμοποίησε ως υλικό-βάση το σχέδιο από τη σειρά στάμπες αλλά κυρίως την έντονη επιθυμία της για Έξοδο και φυγή από τη σκλαβιά.\nDespués de los dibujos nostálgicos a la sombra de las muchachas en flor Miren envió hoy esta imagen. Con esta imagen impresionante Miren inaugura sus interpretaciones sobre los mitos de la bíblia. Este dibujo es una “respuesta gráfica” a la #1 interpretación del mito de Βabel de las Eva de Miguel & anthokosmos y destaca por la distinta manera de estar dibujado, distinta de los modos de dibujar del Miren que conocíamos hasta ahora. Read More\nΗ ομορφιά αυτών των κολάζ είναι αναμφισβήτητη. Ωστόσο εδώ, επειδή κατά κάποιο είμαστε τρόπο ανώμαλοι, δεν θα μιλήσουμε για αυτήν αλλά για την έλλειψη της. Τελικά όμως η απομάκρυνση μπορεί να είναι αποτελεσματική. Αν και ότι έγινε έγινε και είναι αδύνατο να το ξαναζήσουμε παρόλα αυτά δεν παύουμε να μιλάμε για αυτό ή να προσπαθούμε με κάποιο απελπισμένο τρόπο να το επαναλάβουμε. Σε αυτή την περίπτωση η νοσταλγία προκύπτει από την απιθανότητα να ξαναζήσουμε ή πιο σωστά να ξαναζήσει η δημιουργός τους αυτό το εκπληκτικό «κόψε-ράψε», το ξάφνιασμα μπροστά σε αυτό που τα χέρια της ήταν ικανά να φτιάξουν. Read More\n“Me he permitido el lujo de “trastear” los dibujos de María Barrena.\nQuiero sus traumas* en tela. Menudos pañuelos veo. Ay!!!”\nMiren Korkuera Iturbe for María Barrena 10_2014\nmade by Miren Korkuera with the drawings of anthokosmos\ny un “trastear” mas de Miren Korkuera (updated 30 Oct)\n3er trastear Miren Korkuera Iturbe\n3er “trastear” de Miren Korkuera (updated 3 Nov)\n//primera prueba para un ciberencuentro//\n//fragmentos de una sesión//\nMaria Barrena mapa 1st imprografika on line\nEva de miguel mapa 1st imprografika on line\nMiren Korkuera 1st Imprografika on line\nMiren volvió diferente, “volando”.\nDimitrios Gonidakis mapa 1st Imprografika on line\nanthokosmos mapa 1st mprografika online\nMuchas gracias a todos los seres raros que participaron en esta experimentación!


ΚΙΝΑΛ Ν.Ε. Τρικάλων: Για την διεθνή ημέρα της εξάλειψης της βίας κατά των γυναικών - trikalaIN\nΚΙΝΑΛ Ν.Ε. Τρικάλων: Για την διεθνή ημέρα της εξάλειψης της βίας κατά των γυναικών\nΤον Δεκέμβριο του 1991 η Γενική Συνέλευση του ΟΗΕ ανακήρυξε την 25η Νοεμβρίου ως Διεθνή Ημέρα για την Εξάλειψη της Βίας κατά των Γυναικών, με σκοπό να αναδείξει ένα παγκόσμια πρόβλημα.\nΤο Κίνημα Αλλαγής, η δημοκρατική παράταξη που διαχρονικά σέβεται, τιμά και προωθεί τα ανθρώπινα δικαιώματα, έχει βασικό άξονα στηστοχοθεσία του την πρόληψη και εξάλειψη της έμφυλης βίας, οποιαδήποτε μορφή έκφρασης και εάν λαμβάνει αυτή, και αξιώνει την ουσιαστική ενίσχυση και ποιοτική αναβάθμιση του πλαισίου στήριξης των γυναικών θυμάτων έμφυλης βίας, αλλά και τη δημιουργία συνθηκών συνεχούς εγρήγορσης και επαγρύπνησης, ώστε στο μέλλον να μην θρηνήσουμε άλλες γυναίκες – θύματα έμφυλης βίας.\nΗ Φώφη Γεννηματά, η αείμνηστη πρόεδρος μας, βγήκε μπροστά για τις γυναίκες στην χώρα μας και με παρέμβαση της στην Bουλή ζητούσε την λήψη συγκεκριμένων μέτρων. Επιχειρούσε να ανοίξει δρόμους αντιμετώπισης της βίας κατά των γυναικών, θεωρώντας το «μια πραγματικότητα που πρέπει να αλλάξει» και τόνιζε «Θέλω τα παιδιά μου να μάθουν να μην φοβούνται, να λένε «όχι». Θέλω να ξέρουν πως κάθε σχέση, από την πιο εφήμερη έως στην πιο σοβαρή, χτίζεται πάνω στην συναίνεση. Οτιδήποτε άλλο είναι επιβολή, είναι έγκλημα. Τα έχω στο μυαλό μου κάθε φορά που συζητάμε τις προτάσεις του Κινήματος Αλλαγής για θεσμικές αλλαγές, που θα διευκολύνουν την αλλαγή νοοτροπίας και θα επιτρέπουν στα θύματα να μην φοβούνται να μιλήσουν.»


Αξιοθέατα στην πόλη Porto, Portugal\nαξιοθέατα στην πόλη Porto\nΤα 5 κορυφαία πράγματα να κάνεις στην πόλη Porto\nΔημοφιλείς εκθέσεις στην πόλη Porto\nAlberto Giacometti - Peter Lindbergh. Καταλαμβάνοντας το αόρατο\nΜέχρι 24 Σεπ 2021\nΗ υπόγεια εμπειρία\nΠερισσότεροι τρόποι να βιώσεις εμπειρίες στη(ν) Porto\nΑπό 21,10 $\nΞεναγηθείτε στην πόλη και επισκεφθείτε ένα κελάρι για δύο γευσιγνωσίες κρασιού Port\nΚρουαζιέρα με πλοίο από το Πόρτο: Πόρτο: Έξι Γέφυρες\nΚρουαζιέρα στον ποταμό Ντούρο για να θαυμάσετε τις έξι γέφυρες του καθώς και τη θέα του Πόρτο και της Γκάια\nΑπό 17,58 $\nTwizy Tours Πόρτο\nΑπό 33,99 $\nHop-on Hop-off Bus Porto, περιήγηση πόλης με τραμ & Guindais Funicular\nΌλα όσα μπορείς να κάνεις στην πόλη Porto\nΗ παράσταση Ideal Clube de Fado πραγματοποιείται σε ένα από τα πιο εμβληματικά vintage καφέ του Πόρτο: Galeria Paris. Η ίδια η παράσταση περιλαμβάνει έντονες και παθιασμένες εκτελέσεις της παραδοσιακής πορτογαλικής μουσικής Fado, σε μια ανεπίσημη και φιλόξενη ατμόσφαιρα.\nΤο Museu da Misericórdia do Porto είναι ένα μουσείο αφιερωμένο στη διατήρηση της ιστορίας της Santa Casa da Misericórdia do Porto (επίσης γνωστή ως Ιερός Οίκος του Ελέους του Πόρτο). Βρίσκεται στη Rua das Flores στο Πόρτο της Πορτογαλίας.\nΣτους πρόποδες της γέφυρας Luiz I, με θέα τον ποταμό Ντούρο, τα κελάρια κρασιού Burmester παρέχουν μια από τις καλύτερες εκδρομές γευσιγνωσίας κρασιού στο Πόρτο. Με σχεδόν 300 χρόνια ιστορίας και κρασιά που εξάγονται εδώ και πολύ καιρό σε όλη την Ευρώπη και πιο μακριά, η ξενάγηση σε αυτά τα μοναδικά κελάρια σημαίνει ότι θα εντρυφήσετε στις περήφανες οινικές παραδόσεις της Πορτογαλίας. Μάθετε για τα χαρακτηριστικά των πορτών Burmester και Douro DOC και, στη συνέχεια, δοκιμάστε τα μόνοι σας με μια καθοδηγούμενη γευσιγνωσία κρασιού πόρτας.


"ΣΑΜΙΑΚΟΝ ΒΗΜΑ": Κοροναϊός – Απαντήσεις από τον καθηγητή Επιδημιολογίας Δημήτριο Παρασκευή\nΚοροναϊός – Απαντήσεις από τον καθηγητή Επιδημιολογίας Δημήτριο Παρασκευή\nΈνας εξαιρετικός επιστήμονας, ο σαμιακής καταγωγής αναπληρωτής καθηγητής Επιδημιολογίας – Προληπτικής Ιατρικής του Εθνικού και Καποδιστριακού Πανεπιστημίου Αθηνών, κ. Δημήτριος Παρασκευής, δίνει απαντήσεις στα θέματα που σχετίζονται γενικά με τις επιδημίες αλλά και ειδικά για τον περίφημο κοροναϊό που ξεκίνησε από την Κίνα, έχει πλήξει και άλλες χώρες ενώ ήδη μετρούμε 362 νεκρούς.\nΟ κ. Παρασκευής μιλά για τις δυνατότητες του μηχανισμού αντιμετώπισης του ιού από τη χώρας μας και κατά πόσο θα πρέπει να ανησυχούμε και εμείς εδώ, στην ακριτική Σάμο. Ακολουθεί ολόκληρη η συνέντευξη που παραχώρησε στον δ/ντή του «Σαμιακού Βήματος, Μάνο Στεφανάκη, στο ράδιο «Αρμονία, την Παρασκευή, 31 Ιανουαρίου.\nΕτικέτες Ελλάδα, Σαμιακά, Υγεία


Ο ΠΑΟΚ στην κόψη του ξυραφιού - Contra.gr - Live Sports Magazine\nΑΝΤΩΝΗΣ ΤΣΑΚΑΛΕΑΣ ΤΕΛ. ΑΝΑΝΕΩΣΗ: 07 Δεκ. 2016 | 05:58\nΟ Γιάννης Φιλέρης θυμάται τον «θεότρελο» Τζόνι Νιούμαν που άφησε την τελευταία του πνοή την Τετάρτη. Μιλάνε Φασούλας-Μπακατσιάς.